Avis juridique important

|

31977L0728

Οδηγία 77/728/ΕΟΚ του Συμβουλίου της 7ης Νοεμβρίου 1977 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των χρωμάτων, βερνικιών, τυπογραφικών μελανών, κολλών και συναφών προϊόντων

Επίσημη Εφημερίδα αριθ. L 303 της 28/11/1977 σ. 0023 - 0032 Φινλανδική ειδική έκδοση: Κεφάλαιο 13 τόμος 8 σ. 0029  Ελληνική ειδική έκδοση: Κεφάλαιο 13 τόμος 7 σ. 0025  Σουηδική ειδική έκδοση: Κεφάλαιο 13 τόμος 8 σ. 0029  Ισπανική ειδική έκδοση: Κεφάλαιο 13 τόμος 8 σ. 0074  Πορτογαλική ειδική έκδοση : Κεφάλαιο 13 τόμος 8 σ. 0074

ΟΔΗΓΙΑ ΤΟΥ ΣΥΜΒΟΥΛΙΟΥ της 7ης Νοεμβρίου 1977 περί προσεγγίσεως των νομοθετικών, κανονιστικών και διοικητικών διατάξεων των Κρατών μελών που αφορούν την ταξινόμηση, συσκευασία και επισήμανση των χρωμάτων, βερνικιών, τυπογραφικών μελανών, κολλών και  συναφών προϊόντωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2) Εκτιμώντας:  ότι οι επικίνδυνες ουσίες και παρασκευάσματα υπόκεινται σε κανονισμούς στα Κράτη μέλη- ότι οι ρυθμίσεις αυτές παρουσιάζουν αξιοσημείωτες διαφορές, ιδίως σε ό,τι αφορά την επισήμανση, αλλά ομοίως σε ό,τι αφορά την ταξινόμηση σύμφωνα με το βαθμό κινδύνου-  ότι αυτές οι διαφορές συνιστούν σημαντικό εμπόδιο στις συναλλαγές και έχουν άμεση επίδραση επί της καθιερώσεως και λειτουργίας της κοινής αγοράς- ότι ενδιαφέρει κατά συνέπεια να εξαλειφθεί το εμπόδιο αυτό, και ότι για να επιτευχθεί ο στόχος αυτός είναι αναγκαία μία προσέγγιση των νομοθετικών διατάξεων επί του θέματος αυτού στα Κράτη μέλη- ότι έχει γίνει ήδη μία ρύθμιση σχετική με τις επικίνδυνες ουσίες από την οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων, που αφορούν την ταξινόμηση, συσκευασία και  επισήμανση των επικινδύνων ουσιών(3), όπως ετροποποιήθη τελευταία από την οδηγία 76/907/ΕΟΚ(4)- ότι μία ρύθμιση σχετική με τα επικίνδυνα παρασκευάσματα (διαλύτες) έχει ομοίως υιοθετηθεί από την οδηγία 73/173/ΕΟΚ του Συμβουλίου της 4ης Ιουνίου 1973 περί  προσεγγίσεως των νομοθετικών, κανονιστικών και διοικητικών διατάξεων των Κρατών μελών που αφορούν την ταξινόμηση, συσκευασία και επισήμανση των επικινδύνων παρασκευασμάτων (διαλυτών)(5).  ότι είναι τώρα αναγκαίο να θεσπισθεί επί πλέον μία παρόμοια ρύθμιση για τα παρασκευάσματα που περιέχουν επικίνδυνες ουσίες και προορίζονται να χρησιμοποιηθούν ως χρώματα, βερνίκια, τυπογραφικές μελάνες, κόλλες και συναφή προϊόντα- ότι παρασκευάσματα τα οποία περιέχουν μία ή περισσότερες από αυτές τις επικίνδυνες ουσίες χρησιμοποιούνται πολύ συχνά τόσο για βιομηχανικούς, γεωργικούς, βιοτεχνικούς σκοπούς όσο και για οικιακούς σκοπούς και ότι είναι αναγκαίο να προστατευθούν οι  χρησιμοποιούντες αυτά τα παρασκευάσματα, ιδίως υποδεικνύοντας τους κινδύνους που διατρέχουν- ότι ενδέχεται τα επικίνδυνα αυτά παρασκευάσματα, αν και σύμφωνα με τις προδιαγραφές της παρούσας οδηγίας, να θέσουν σε κίνδυνο την υγεία ή την ασφάλεια- ότι πρέπει, κατά συνέπεια, να προβλεφθεί μία διαδικασία ώστε να μετριάσει αυτόν τον κίνδυνο,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Η παρούσα οδηγία αφορά:  - την ταξινόμηση,  - τη συσκευασία, και - την επισήμανση,  των παρασκευασμάτων των προοριζομένων να χρησιμοποιηθούν ως:  - χρώματα, βερνίκια, τυπογραφικές μελάνες, επιχρίσματα, κόλλες, συγκολλητικά, στόκοι, επιχρίσματα για απόφραξη πόρων, υποστρώματα, διαβρωτικά χρωμάτων, απολιπαντικά, χρώματα ζωγραφικής και αποκολλητικά,  - μέσα προστασίας της επιφανείας και κολλητικά για ξύλο, στο μέτρο που δεν καλύπτονται από άλλες κοινοτικές ρυθμίσεις,  και των επικινδύνων παρασκευασμάτων των χρησιμοποιουμένων για την τελειοποίηση των προϊόντων τα οποία αναφέρονται αμέσως ανωτέρω.  2. Η παρούσα οδηγία εφαρμόζεται στα παρασκευάσματα που απαριθμούνται στην παράγραφο 1, τα οποία διατίθενται στην αγορά στα Κράτη μέλη και τα οποία δυνάμει του άρθρου 2 παράγραφος 2 της οδηγίας 67/548/ΕΟΚ και του άρθρου 3 της παρούσης οδηγίας θεωρούνται  ως επικίνδυνα.  3. Η παρούσα οδηγία εφαρμόζεται ομοίως και στα παρασκευάσματα που απαριθμούνται στο παράρτημα II.  4. Οι ορισμοί που αναφέρονται στο άρθρο 2 της οδηγίας 67/548/ΕΟΚ εφαρμόζονται και στην παρούσα οδηγία.   Άρθρο 2  Η παρούσα οδηγία δεν εφαρμόζεται:  α) στη μεταφορά των επικινδύνων παρασκευασμάτων σιδηροδρομικώς, οδικώς, δια χερσαίων υδατίνων οδών, δια θαλάσσης ή αεροπορικώς- β) στα παρασκευάσματα που προορίζονται για εξαγωγή προς τρίτες χώρες- γ) στα παρασκευάσματα υπό διαμετακόμιση που υπόκεινται σε τελωνειακό έλεγχο, εφόσον αυτά δεν έχουν υποστεί επεξεργασία ή μεταποίηση.   Άρθρο 3  1. Για τα παρασκευάσματα που εμπίπτουν στην παρούσα οδηγία, πρέπει να ληφθεί υπόψη κατά πόσον οι συγκεντρώσεις των επικινδύνων ουσιών που περιλαμβάνονται στο παράρτημα I της οδηγίας 67/548/ΕΟΚ, είτε συνυπάρχουν ως ξένες προσμίξεις είτε ως  πρόσθετα, υπερβαίνουν τα όρια που καθορίζονται στις ακόλουθες παραγράφους.  2. Οι συγκεντρώσεις που εκφράζονται αμέσως κατωτέρω σε επί τοις εκατό κατά βάρος αναφέρονται στο συνολικό βάρος του παρασκευάσματος.  3. α) Θεωρούνται ως τοξικά:  - τα παρασκευάσματα τα οποία περιέχουν έναν διαλύτη ή ένα μίγμα διαλυτών ταξινομημένο ως τοξικό από την οδηγία 73/173/ΕΟΚ της επί τοις εκατό περιεκτικότητος κάθε διαλύτου, υπολογιζομένης σε σχέση με το συνολικό βάρος του παρασκευάσματος όπως  υποδεικνύεται στην παράγραφο 2, ή - τα παρασκευάσματα τα οποία περιέχουν τουλάχιστον μία από τις ουσίες που ταξινομούνται ως τοξικές στο παράρτημα I της παρούσης οδηγίας, σε συγκέντρωση που υπερβαίνει την τιμή που αντιστοιχεί στην ταξινόμηση "τοξικό", ή - τα παρασκευάσματα τα οποία περιέχουν μία ή περισσότερες ουσίες που δεν αναφέρονται ούτε στο παράρτημα I της οδηγίας,ούτε στην οδηγία 73/173/ΕΟΚ, αλλά ταξινομημένες ως τοξικέ στο παράρτημα I της οδηγίας 67/548/ΕΟΚ υπό τον όρο ότι η συγκέντρωση κάθε  μιας ουσίας υπερβαίνει το 0,2% ή η ολική συγκέντρωση των ουσιών αυτών υπερβαίνει στο παρασκεύασμα το 1%.  β) Θεωρούνται ως επιβλαβή:  - τα παρασκευάσματα τα οποία περιέχουν έναν διαλύτη ή ένα μίγμα διαλυτών οι οποίοι έχουν ταξινομηθεί ως επιβλαβείς στην οδηγία 73/173/ΕΟΚ, της επί τοις εκατό περιεκτικότητος κάθε διαλύτου υπολογιζομένης ως προς το ολικό βάρος του παρασκευάσματος όπως  δεικνύεται στην παράγραφο 2, ή - τα παρασκευάσματα τα οποία περιέχουν τουλάχιστον μία από τις ουσίες οι οποίες ταξινομούνται ως επιβλαβείς στο παράρτημα I της παρούσης οδηγίας, σε συγκέντρωση που περιλαμβάνεται μεταξύ των οριακών τιμών που αντιστοιχούν στην κατηγορία "επιβλαβής",  - τα παρασκευάσματα τα οποία περιέχουν μία ή περισσότερες ουσίες που δεν αναφέρονται ούτε στο παράρτημα I της παρούσης οδηγίας, ούτε στην οδηγία 73/173/ΕΟΚ, αλλά είναι ταξινομημένες ως επιβλαβείς στο παράρτημα I της οδηγίας 67/548/ΕΟΚ και των οποίων η  ολική συγκέντρωση υπερβαίνει το 10%.  γ) Θεωρούνται ως διαβρωτικά:  - τα παρασκευάσματα τα οποία περιέχουν τουλάχιστον μία από τις ουσίες οι οποίες ταξινομούνται ως διαβρωτικές στο παράρτημα I της παρούσης οδηγίας σε συγκέντρωση που υπερβαίνει την οριακή τιμή που αντιστοιχεί στην κατηγορία "διαβρωτικό",  ή - τα παρασκευάσματα τα οποία περιέχουν μία ή περισσότερες ουσίες που δεν αναφέρονται ούτε παράρτημα I της παρούσης οδηγίας, ούτε στην οδηγία 73/173/ΕΟΚ, αλλά οι οποίες έχουν ταξινομηθεί ως διαβρωτικές στο παράρτημα I της οδηγίας 67/548/ΕΟΚ και των  οποίων η ολική συγκέντρωση υπερβαίνει το 5%.  δ) Θεωρούνται ως ερεθιστικά:  - τα παρασκευάσματα τα οποία περιέχουν τουλάχιστον μία από τις ουσίες οι οποίες ταξινομούνται ως ερεθιστικές στο παράρτημα I της παρούσης οδηγίας, σε συγκέντρωση που περιλαμβάνεται μεταξύ των οριακών τιμών οι οποίες αντιστοιχούν στην κατηγορία  "ερεθιστικές", ή - τα παρασκευάσματα τα οποία περιέχουν μία ή περισσότερες ουσίες που δεν αναφέρονται ούτε στο παράρτημα I της παρούσης οδηγίας, ούτε στην οδηγία 73/173/ΕΟΚ, αλλά οι οποίες έχουν ταξινομηθεί ως ερεθιστικές στο παράρτημα I της οδηγίας 67/548/ΕΟΚ και των  οποίων η ολική συγκέντρωση υπερβαίνει το 5%.  ε) Θεωρούνται ως οξειδωτικά:  - τα παρασκευάσματα τα οποία περιέχουν τουλάχιστον μία από τις ουσίες οι οποίες ταξινομούνται ως οξειδωτικές στο παράρτημα I της παρούσης οδηγίας σε συγκέντρωση που υπερβαίνει την αντίστοιχη τιμή της κατηγορίας "οξειδωτικά", ή -τα παρασκευάσματα τα οποία περιέχουν μία ή περισσότερες ουσίες που δεν αναφέρονται στο παράρτημα I της παρούσης οδηγίας, αλλά οι οποίες έχουν ταξινομηθεί ως οξειδωτικές στο παράρτημα I της οδηγίας 67/548/ΕΟΚ και των οποίων η ολική συγκέντρωση  υπερβαίνει το 25%.  στ) Θεωρούνται ως ευκόλως αναφλέξιμα:  τα παρασκευάσματα σε υγρή κατάσταση των οποίων το σημείο αναφλέξεως που προσδιορίζεται σύμφωνα με τη μέθοδο δοκιμής που αναφέρεται στο παράρτημα V της οδηγίας 67/548/ΕΟΚ, είναι κατώτερο από 21 βαθμούς Κελσίου.  ζ) Θεωρούνται ως αναφλέξιμα:  τα παρασκευάσματα σε υγρή κατάσταση των οποίων το σημείο αναφλέξεως που προσδιορίζεται με τη μέθοδο δοκιμής που αναφέρεται στο παράρτημα V της οδηγίας 67/548/ΕΟΚ, είναι μεταξύ των 21 βαθμών Κελσίου και 55 βαθμών Κελσίου.  4. Για τα παρασκευάσματα τα παρουσιαζόμενα υπό τη μορφή αεροζόλ, εφαρμόζονται οι διατάξεις που αφορούν τα κριτήρια αναφλεξιμότητος που περιέχονται στο σημείο 1.8 του παραρτήματος της οδηγίας 75/324/ΕΟΚ του Συμβουλίου της 20ής Μαΐου 1975, περί  προσεγγίσεως των νομοθεσιών των Κρατών μελών που αφορούν τις συσκευές(6) αεροζόλ.   Άρθρο 4  Τα Κράτη μέλη λαμβάνουν όλα τα αναγκαία μέτρα ώστε τα παρασκευάσματα που αναφέρονται στο άρθρο 1 να μη δύνανται να διατεθούν στην αγορά παρά μόνο αν ανταποκρίνονται στις διατάξεις της παρούσης οδηγίας και των παραρτημάτων της.   Άρθρο 5  Τα Κράτη μέλη λαμβάνουν όλα τα αναγκαία μέτρα ώστε τα παρασκευάσματα που αναφέρονται στο άρθρο 1 να μη δύνανται να διατεθούν στην αγορά παρά μόνον αν οι συσκευασίες τους ανταποκρίνονται στους ακολούθους όρους:  α) οι συσκευασίες και τα συστήματα κλεισίματος πρέπει να σχεδιάζονται και να κατασκευάζονται κατά τρόπο ώστε να αποκλείεται κάθε απώλεια του περιεχομένου. Οι διατάξεις αυτές δεν εφαρμόζονται στις περιπτώσεις στις οποίες προβλέπονται ειδικές διατάξεις  ασφαλείας- β) τα υλικά κατασκευής των συσκευασιών και των συστημάτων κλεισίματος δεν πρέπει να προσβάλλονται από το περιεχόμενο, ή να σχηματίζουν επιβλαβείς ή επικίνδυνες ενώσεις με το περιεχόμενο.  γ) οι συσκευασίες και τα συστήματα κλεισίματος, πρέπει να είναι σε όλα τα μέρη στερεά και ανθεκτικά, κατά τρόπο ώστε να αποκλείεται κάθε χαλάρωση και να αντέχουν στις καταπονήσεις της συνήθους χρήσεως.   Άρθρο 6  1. Τα Κράτη μέλη λαμβάνουν όλα τα αναγκαία μέτρα ώστε τα παρασκευάσματα που αναφέρονται στο άρθρο 1 να μη δύνανται να διατεθούν στην αγορά παρά μόνον αν οι συσκευασίες τους πληρούν τους ακολούθους όρους σε ό,τι αφορά την επισήμανση.  2. Κάθε συσκευασία παρασκευάσματος που θεωρείται ως επικίνδυνο σύμφωνα με το άρθρο 3 πρέπει να φέρει κατά τρόπο ανεξίτηλο και ευανάγνωστο, τις επόμενες ενδείξεις:  α) την ονομασία του ή των τοξικού (ών), επιβλαβούς (ών) και/ή διαβρωτικού (ών) συστατικού (ών) του παρασκευάσματος αν η συγκέντρωσή του(ς) υπερβαίνει τα χαμηλότερα όρια που αναφέρονται στο άρθρο 3- την ονομασία των ερεθιστικών συστατικών αν η συγκέντρωσή τους υπερβαίνει τα χαμηλότερα όρια που αναφέρονται στο άρθρο 3 και αν το παρασκεύασμα δεν περιέχει επί πλέον συστατικά τοξικά, επιβλαβή ή διαβρωτικά. Στη θέση των ονομασιών των διαφόρων  ερεθιστικών συστατικών, αρκεί να δεικνύεται η ένδειξη "διαλύτες ερεθιστικοί", αν πρόκειται περί συστατικών αυτού του είδους.  Το άρθρο 5 παράγραφος 2 α) της οδηγίας 73/173/ΕΟΚ εφαρμόζεται στους διαλύτες, της επί τοις εκατό αναλογίας κάθε διαλύτου υπολογιζομένης ως προς το ολικό βάρος του παρασκευάσματος. Η ονομασία πρέπει να δεικνύεται με μία από τις ονομασίες που  συμπεριλαμβάνονται στον πίνακα που περιλαμβάνεται στο παράρτημα της οδηγίας 67/548/ΕΟΚ- β) το όνομα και τη διεύθυνση του κατασκευαστού ή κάθε άλλου προσώπου το οποίο διαθέτει το εν λόγω παρασκεύασμα στην αγορά- γ) τα σύμβολα, τα καθοριζόμενα από την παρούσα οδηγία και ενδείξεις των κινδύνων τους οποίους παρουσιάζει το παρασκεύασμα σύμφωνα με το άρθρο 6 παράγραφος 2 γ) και το παράρτημα II της οδηγίας 67/548/ΕΟΚ σε συνδυασμό με το παράρτημα αυτής όσον αφορά το  σημείο αναφλέξεως- δ) υπόμνηση των ειδικών κινδύνων εκ του παρασκευάσματος. Για τα παρασκευάσματα που περιέχουν ουσίες επιβλαβείς, ερεθιστικές, εύκολα αναφλέξιμες, αναφλέξιμες, ή οξειδωτικές, δεν είναι αναγκαία η ένδειξη των ειδικών κινδύνων, αν το περιεχόμενο της  συσκευασίας δεν υπερβαίνει τα 125 χιλιοστόλιτρα.  3. Η υπόμνηση των ειδικών κινδύνων, σε συνδυασμό με τους κυρίους κινδύνους, καθορίζεται από τις αρμόδιες αρχές για τα παρασκευάσματα τα οποία υπόκεινται σε έγκριση, στις άλλες δε περιπτώσεις από τον κατασκευαστή ή κάθε άλλο πρόσωπο το οποίο διαθέτει το  εν λόγω παρασκεύασμα στην αγορά.  Η υπόμνηση αυτή πρέπει να είναι σύμφωνη με τις ενδείξεις που αναφέρονται στο παράρτημα III της οδηγίας 67/548/ΕΟΚ.  Δεν είναι αναγκαίο να αναφέρονται περισσότερες από τέσσερις τυποποιημένες φράσεις περί των κινδύνων. Οι ενδείξεις που αφορούν την υγεία θα πρέπει να αναγράφονται κατά προτεραιότητα σε σχέση με αυτές οι οποίες συνδέονται με κινδύνους εκρήξεως ή  πυρκαγιάς.  4. Η συσκευασία συνοδεύεται από οδηγίες προφυλάξεως που αφορούν τη χρήση των παρασκευασμάτων στην περίπτωση κατά την οποία είναι πρακτικώς αδύνατο να γραφούν επί της ετικέτας ή επί αυτής της ίδιας συσκευασίας. Οι οδηγίες αυτές επιλέγονται από τον  κατασκευαστή ή κάθε άλλο πρόσωπο το οποίο διαθέτει το εν λόγω παρασκεύασμα στην αγορά. Στην περίπτωση που το παρασκεύασμα υπόκειται σε έγκριση οι οδηγίες επιλέγονται από την αρμόδια αρχή και πρέπει να είναι σύμφωνες με τις ενδείξεις που αναφέρονται στον  πίνακα του παραρτήματος IV της οδηγίας 67/548/ΕΟΚ.  Για τα παρασκευάσματα που περιέχουν ουσίες επιβλαβείς, ερεθιστικές, εύκολα αναφλέξιμες ή οξειδωτικές, οι οδηγίες για την ασφάλεια κατά τη χρήση δεν είναι υποχρεωτικές όταν το περιεχόμενο ανά συσκευασία είναι μικρότερο των 125 ml. Για τα παρασκευάσματα  που αναφέρονται στο παράρτημα II, αυτό το όριο δεν εφαρμόζεται, εκτός αντιθέτων διατάξεων.  Για τα παρασκευάσματα που περιέχουν ουσίες από αυτές που απαριθμούνται στο παράρτημα II, πρέπει να αναφέρονται επί πλέον οι σχετικές ειδικές ενδείξεις.  Για τα παρασκευάσματα που προορίζονται για εκνέφωση (spray), πρέπει να παρατίθενται οι απαιτούμενες για το σκοπό αυτό, οδηγίες προφυλάξεως.  Για τα παρασκευάσματα που διατίθενται στην αγορά υπό μορφή αεροζόλ, εφαρμόζεται ομοίως το σημείό 2.2 του παραρτήματος της οδηγίας 75/324/ΕΟΚ.  5. Όταν προβλέπονται περισσότερα από ένα σύμβολα κινδύνων για ένα παρασκεύασμα:  - η υποχρέωση επιθέσεως του συμβόλου "T" καθιστά προαιρετικά τα σύμβολα "X" και "C", εκτός αν το παράρτημα I περιλαμβάνει αντίθετη διάταξη,  - η υποχρέωση επιθέσεως του συμβόλου "C" καθιστά προαιρετικό το σύμβολο "X",  - η υποχρέωση επιθέσεως του συμβόλου "E" καθιστά προαιρετικά τα σύμβολα "F" και "O".   Άρθρο 7  1. Όταν οι ενδείξεις που επιβάλλονται από το άρθρο 6 ευρίσκονται επί μιας ετικέτας, αυτή πρέπει να τοποθετείται σε μία ή περισσότερες όψεις της συσκευασίας, κατά τρόπο ώστε να μπορεί να διαβάζεται οριζόντια όταν η συσκευασία τοποθετείται  κανονικώς. Οι διαστάσεις της ετικέτας πρέπει να ανταποκρίνονται στα ακόλουθα μεγέθη:   "" ID="1">- μικρότερη ή ίση των 3 λίτρων αναλόγως των δυνατοτήτων, τουλάχιστον> ID="2">52 x 74"> ID="1">- μεγαλύτερη των 3 λίτρων και μικρότερη ή ίση των 50 λίτρων, τουλάχιστον> ID="2">74 x 105"> ID="1">- μεγαλύτερη των 50 λίτρων και μικρότερη  ή ίση των 500 λίτρων, τουλάχιστον> ID="2">105 x 148"> ID="1">- μεγαλύτερη των 500 λίτρων, τουλάχιστον> ID="2">148 x 210"> Κάθε σύμβολο πρέπει να καλύπτει τουλάχιστον το ένα δέκατο της επιφανείας της ετικέτας, χωρίς εν τούτοις να είναι μικρότερο από 1 τετραγωνικό εκατοστό.Η ετικέτα πρέπει να είναι κολλημένη σε όλη της την επιφάνεια στη συσκευασία που περιέχει απ'ευθείας το  παρασκεύασμα. Το χρώμα και η εμφάνιση της ετικέτας - και της συσκευασίας στην περίπτωση που προβλέπεται από την παράγραφο 2 - πρέπει να είναι τέτοια, ώστε το σύμβολο κινδύνου και το πορτοκαλοκίτρινο φόντο του να διακρίνονται σε αυτό ευκρινώς.  2. Δεν απαιτείται ετικέτα όταν η συσκευασία η ίδια φέρει τις ενδείξεις κατά τρόπο εμφανή και σύμφωνο με τις λεπτομέρειες που προβλέπονται στην παράγραφο 1.  3. Τα Κράτη μέλη, για τη διάθεση στην αγορά επικινδύνων παρασκευασμάτων στο έδαφος τους, δύνανται να επιβάλλουν τη χρήση της ή των εθνικών γλωσσών για τη σύνταξη του κειμένου της επισημάνσεως.  4. Οι απαιτήσεις επισημάνσεως της παρούσης οδηγίας θεωρούνται ότι πληρούνται:  α) αν μία εξωτερική συσκευασία που περιέχει μία ή περισσότερες εσωτερικές συσκευασίες φέρει επισήμανση σύμφωνη με τους διεθνείς κανόνες περί μεταφοράς επικινδύνων ουσιών και όταν η ή οι εσωτερικές συσκευασίες είναι εφοδιασμένες με επισήμανση σύμφωνα με  την παρούσα οδηγία- β) αν μία και μόνο συσκευασία φέρει επισήμανση σύμφωνη με τους διεθνείς κανόνες περί μεταφοράς επικινδύνων ουσιών καθώς και με το άρθρο 6 παράγραφος 2 α), β), δ) και παράγραφος 4.  Για τις επικίνδυνες ουσίες οι οποίες δεν εξέρχονται των ορίων ενός Κράτους μέλους, μπορεί να επιτραπεί μία επισήμανση σύμφωνη με την εθνική νομοθεσία, αντί μιας επισημάνσεως σύμφωνης με τους διεθνείς κανόνες περί μεταφοράς των επικινδύνων ουσιών.   Άρθρο 8  1. Τα Κράτη μέλη δύνανται να αποδεχθούν:  α) όπως επί των συσκευασιών των οποίων οι πολύ περιορισμένες διαστάσεις ή το απρόσφορο σχήμα, δεν επιτρέπουν μία επισήμανση σύμφωνη με το άρθρο 7 παράγραφοι 1 και 2, η επισήμανση η οποία ορίζεται από το άρθρο 6 μπορεί να πραγματοποιείται κατά ένα  κατάλληλο τρόπο- β) όπως κατά παρέκκλιση των άρθρων 6 και 7 οι συσκευασίες των παρασκευασμάτων, εξαιρέσει των τοξικών παρασκευασμάτων, δύνανται να επισημανθούν κατά έναν άλλο τρόπο, όταν αυτές οι συσκευασίες περιέχουν περιορισμένες ποσότητες που δεν παρουσιάζουν κίνδυνο  για τα πρόσωπα τα οποία χειρίζονται τα παρασκευάσματα και για τους τρίτους.  2. Αν ένα Κράτος μέλος κάνει χρήση των διευκολύνσεων που προβλέπονται στην παράγραφο 1, ενημερώνει περί αυτού αμέσως την Επιτροπή.   Άρθρο 9  Τα Κράτη μέλη δεν δύνανται να απαγορεύσουν, να περιορίσουν ή εμποδίσουν για λόγους ταξινομήσεως, συσκευασίας ή επισημάνσεως κατά την έννοια της παρούσης οδηγίας, τη διάθεση στην αγορά των επικινδύνων παρασκευασμάτων, όταν αυτά πληρούν τις  διατάξεις της παρούσης οδηγίας και των παραρτημάτων της.   Άρθρο 10  1. Αν ένα Κράτος μέλος διαπιστώσει, επί τη βάσει λεπτομερούς αιτιολογίας, ότι ένα επικίνδυνο παρασκεύασμα, αν και σύμφωνο με τις προδιαγραφές της παρούσης οδηγίας, παρουσιάζει κίνδυνο για την ασφάλεια ή την υγεία, δύναται προσωρινά να  απαγορεύσει ή να υποβάλει σε ιδιαίτερους όρους εντός του εδάφους του τη διάθεση στην αγορά του παρασκευάσματος. Ενημερώνει περί αυτού αμέσως την Επιτροπή και τα άλλα Κράτη μέλη, καθορίζοντας επακριβώς τους λόγους που δικαιολογούν την απόφασή του.  2. Η Επιτροπή προβαίνει εντός προθεσμίας έξη εβδομάδων, σε διαβουλεύσεις με τα ενδιαφερόμενα Κράτη μέλη, κατόπιν εκφέρει χωρίς καθυστέρηση τη γνώμη της και λαμβάνει τα κατάλληλα μέτρα.  3. Αν η Επιτροπή έχει τη γνώμη ότι είναι αναγκαίες τεχνικές προσαρμογές στην παρούσα οδηγία, οι προσαρμογές αυτές θεσπίζονται είτε από την Επιτροπή, είτε από το Συμβούλιο, σύμφωνα με τη διαδικασία που προβλέπεται στο άρθρο 8 δ της οδηγίας 67/548/ΕΟΚ.  Στην περίπτωση αυτή το Κράτος μέλος το οποίο υιοθέτησε μέτρα ασφαλείας δύναται να τα διατηρήσει μέχρι τη θέση σε ισχύ των προσαρμογών αυτών.   Άρθρο 11  Οι αναγκαίες τροποποιήσεις για την προσαρμογή των παραρτημάτων της παρούσης οδηγίας στην τεχνική πρόοδο καθορίζονται σύμφωνα προς τη διαδικασία του άρθρου 8 δ της οδηγίας 67/548/ΕΟΚ.  Οι μέθοδοι αναλύσεως υιοθετούνται επίσης με την ίδια διαδικασία.   Άρθρο 12  1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία, εντός είκοσι τεσσάρων μηνών από της κοινοποιήσεώς της και ενημερώνουν αμέσως περί αυτού  την Επιτροπή.  2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που υιοθετούν στον τομέα που διέπεται από την παρούσα οδηγία.   Άρθρο 13  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 7 Νοεμβρίου 1977.  Για το Συμβούλιο Ο πρόεδρος A. HUMBLET  (1) ΕΕ αριθ. Α 28, της 9.2.1976, σ. 34.  (2) ΕΕ αριθ. Α 35, της 16.2.1976, σ. 26.  (3) ΕΕ αριθ. 196 της 16.8.1967, σ. 1.  (4) ΕΕ αριθ. Ν 360 της 30.12.1976, σ. 1.  (5) ΕΕ αριθ. Ν 189 της 11.7.1973, σ. 7.  (6) ΕΕ αριθ. Ν 147 της 9.6.1975, σ. 40.      ΠΑΡΑΡΤΗΜΑ I   ΚΑΤΑΛΟΓΟΣ ΠΟΥ ΑΦΟΡΑ ΤΗΝ ΤΑΞΙΝΟΜΗΣΗ ΤΩΝ ΕΠΙΚΙΝΔΥΝΩΝ ΟΥΣΙΩΝ  Επεξηγήσεις (1) Η διδομένη συγκέντρωση είναι επί τοις εκατό ποσοστό κατά βάρος το οποίο αναφέρεται στο ολικό βάρος του παρασκευάσματος.  (2) Η διδομένη συγκέντρωση είναι επί τοις εκατό ποσοστό κατά βάρος του μεταλλικού στοιχείόυ και αναφέρεται στο ολικό βάρος του παρασκευάσματος.  (3) Η διδομένη συγκέντρωση του ισοκυανικού είναι επί τοις εκατό ποσοστό κατά βάρος του ελευθέρου μονομερούς το οποίο αναφέρεται στο ολικό βάρος των ισοκυανικών ομάδων (μονομερών και πολυμερών).   "" ID="2">ΤΟΞΙΚΕΣ ΟΥΣΙΕΣ" ID="2">Α. Ενώσεις βαρέων μετάλλων(2)" ID="2">Ενώσεις αλκυλιούχου υδραργύρου> ID="3"" 0,1> ID="4">0,05 - 0,1"> ID="1">080-002-00-8> ID="2">Ανόργανοι ενώσεις υδραργύρου εξαιρέσει του μονοχλωριούχου υδραργύρου και  θειούχου υδραργύρου> ID="4"" 0,5> ID="5">0,1 - 0,5"> ID="1" ASSV="8">080-004-00-1> ID="2">Οργανικές ενώσεις του υδραργύρου εξαιρέσει των ενώσεων του αλκυλοϋδραργύρου, οξυκυανιούχου και βροντώδους Hg> ID="3"" 0,5> ID="4">0,05 - 0,5"> ID="2">Ενώσεις  τριμεθυλιούχου κασσιτέρου> ID="3"" 0,1> ID="4">0,05 - 0,1"> ID="2">Ενώσεις τριαιθυλιούχου κασσιτέρου> ID="3"" 0,1> ID="4">0,05 - 0,1"> ID="2">Ενώσεις τριπροπυλιούχου κασσιτέρου> ID="3"" 0,1> ID="4">0,05 - 0,1"> ID="2">Ενώσεις τριαμυλιούχου  κασσιτέρου> ID="3"" 1,0> ID="4">0,25 - 1,0"> ID="2">Ενώσεις τριβουτυλιούχου κασσιτέρου> ID="3"" 1,0> ID="4">0,25 - 1,0"> ID="2">Ενώσεις τριεξυλιούχου κασσιτέρου> ID="3"" 1,0> ID="4">0,25 - 1,0"> ID="2">Ενώσεις τριφαινυλιούχου κασσιτέρου> ID="3""  1,0> ID="4">0,25 - 1,0"> ID="1">033-002-00-5> ID="2">Ενώσεις αρσενικού> ID="3"" 0,1> ID="4">0,05 - 0,1"> ID="1">082-002-00-1> ID="2">Αλκυλιωμένα παράγωγα του μολύβδου> ID="3"" 0,1> ID="4">0,01 - 0,1"" ID="2">Β. Έτερες ουσίες" ID="2">Διεποξείδιο  του βινυλοκυκλοεξανίου> ID="3"" 0,1> ID="4">0,025 - 0,1"> ID="2">Διεποξείδιο του βουταδιενίου> ID="3"" 0,1> ID="4">0,025 - 0,1"> ID="2">0,0 διγλυκιδυλο-ρεζορκίνη> ID="3"" 0,1> ID="4">0,025 - 0,1"> ID="2">0,0 διγλυκιδυλο-1,4 βουτανοδιόλη> ID="3""  0,1> ID="4">0,025 - 0,1"> ID="1" ASSV="2">608-003-00-4> ID="2">Ακρυλονιτρίλιο(1)> ID="3"" 1,0> ID="4">0,2 - 1,0"> ID="2">Ισοκυανικός εστήρ του 3 ισοκυανικού-μεθυλο-3,5,5 τριμεθυλοκυκλοεξυλίου(3)> ID="3"" 3,0> ID="4">0,7 - 3,0"> ID="1"  ASSV="2">612-028-00-6> ID="2">Φαινυλενοδιαμίνες (o,m,p)> ID="3"" 5,0> ID="4">1,0 - 5,0"> ID="2">Διισοκυανικός εστήρ του εξαμεθυλενίου(3)> ID="3"" 3,0> ID="4">0,7 - 3,0"> ID="1">615-006-00-4> ID="2">Διισοκυανικός εστήρ του 2,4-τολυλίου(3)> ID="3""  3,0> ID="4">0,7 - 3,0"> ID="1" ASSV="2">615-006-00-4> ID="2">Μίγμα του 2,4-διισοκυανικού εστέρος του τολυλίου και 2,6-διισοκυανικού εστέρος του τολυλίου(3)> ID="3"" 3,0> ID="4">0,7 - 3,0"> ID="2">Μίγμα του διισοκυανικού εστέρος του  2,4,4-τριμεθυλοεξαμεθυλενίου και του 2,2,4-τριμεθυλοεξαμεθυλενίου> ID="3"" 3,0> ID="4">0,7 - 3,0"> ID="1">604-002-00-8> ID="2">Πεντοχλωροφαινόλη> ID="3"" 5,0> ID="4">0,5 - 5,0"> ID="1">604-003-00-3> ID="2">Τα μετ' αλκαλίων άλατα της  πενταχλωροφαινόλης> ID="3"" 5,0> ID="4">0,5 - 5,0"> ID="1">605-001-01-2> ID="2">Φορμαλδεΰδη> ID="3"" 30,0> ID="4">5,0 - 30,0"> ID="1">612-016-00-0> ID="2">Ν,Ν-διμεθυλανιλίνη> ID="3"" 5,0> ID="4">1,0 - 5,0"> ID="1">612-054-00-8>  ID="2">Ν,Ν-διαιθυλανιλίνη> ID="3"" 5,0> ID="4">1,0 - 5,0"> ID="1">612-056-00-9> ID="2">Ν,Ν-διμεθυλ-π-τολουιδίνη> ID="3"" 5,0> ID="4">1,0 - 5,0"> ID="1" ASSV="2">607-003-00-1> ID="2">Μονοχλωροξεικό οξύ> ID="3"" 5,0> ID="4">1,0 - 5,0">  ID="2">Γλυοξάλη> ID="3"" 5,0> ID="4">1,0 - 5,0"> ID="1">009-003-00-1> ID="2">Υδροφθορικό οξύ> ID="3">πάσης συγκεντρώσεως"" ID="2">Γ. Οξειδωτικές ουσίες (προς καθορισμό)"" ID="2">EΠΙΒΛΑΒΕΙΣ ΟΥΣΙΕΣ" ID="2">Α. Μεταλλικές ενώσεις διαλυτές σε HCl 0,07 N(2)" ID="2">Ενώσεις καδμίου> ID="4"> 0,1"> ID="2">Ενώσεις αντιμονίου> ID="4"> 0,25"> ID="1">056-002-00-7> ID="2">Ενώσεις βαρίου> ID="4"> 1,0">  ID="1">082-001-00-6> ID="2">Ενώσεις μολύβδου> ID="4"> 1,0"" ID="2">Β. Έτερες ουσίες" ID="1">607-006-00-8> ID="2">Οξαλικό οξύ> ID="4"> 5,0"> ID="1" ASSV="4">607-007-00-3> ID="2">Άλατα οξαλικού οξέος> ID="4"> 5,0"> ID="2">Διμεθυλομαλεϊνικός εστήρ>  ID="4"> 25,0"> ID="2">Φωσφορικός εστήρ του τρι-(2-χλωροαιθυλίου)> ID="4"> 25,0"> ID="2">Κανονικός βουτυλομεθακρυλικός εστήρ> ID="4"> 25,0"> ID="1">603-038-00-1> ID="2">Οξείδιο του αλλυλίου και του γλυκιδυλίου> ID="4"> 25,0"> ID="1">603-039-00-7>  ID="2">Οξείδιο του κανονικού βουτυλίου και του γλυκιδυλίου> ID="4"> 25,0"> ID="1">615-005-00-9> ID="2">Διισοκυανικός εστήρ του 4,4-διφαινυλομεθανίου(3)> ID="3"> 3,0"> ID="1">015-017-00-4> ID="2">Φωσφορικοί εστέρες του τρικρεσυλίου (μίγματα περιέχοντα  το πολύ 1% εστεροποιημένη ο-κρεζόλη)> ID="4"> 25,0"> ID="1">612-006-00-6> ID="2">Αιθυλενοδιαμίνη> ID="4">1,0 -10,0""> ID="2">ΔΙΑΒΡΩΤΙΚΕΣ ΟΥΣΙΕΣ" ID="2">Ν,Ν-διμεθυλο-1,3-διαμινοπροπάνιο> ID="3"" 10,0> ID="4">1,0 -10,0">  ID="2">Ν,Ν-διαιθυλο-1,3-διαμινοπροπάνιο> ID="3"" 10,0> ID="4">1,0 -10,0"> ID="2">Διαιθυλενοτριαμίνη> ID="3"" 10,0> ID="4">1,0 -10,0"> ID="2">Διπροπυλενοτριαμίνη> ID="3"" 10,0> ID="4">1,0 -10,0"> ID="2">δις (4-αμινοκυκλοεξυλο)μεθάνιο> ID="3""  10,0> ID="4">1,0 -10,0"> ID="2">δις (4-αμινομεθυλο-κυκλοεξυλο)μεθάνιο> ID="3"" 10,0> ID="4">1,0 -10,0"> ID="2">1-αμινο-3-αμινομεθυλο-3,5,5-τριμεθυλο-κυκλοεξάνιο (ισοφορονοδιαμίνη)> ID="3"" 10,0> ID="4">1,0 -10,0"> ID="2">Τετρααιθυλενοπενταμίνη>  ID="3"" 10,0> ID="4">1,0 -10,0"> ID="2">Τριαιθυλενοτετραμίνη> ID="3"" 10,0> ID="4">1,0 -10,0"> ID="1">607-001-00-0> ID="2">Μυρμηκικό οξύ> ID="3"" 25,0> ID="4">10,0 -25,0"> ID="1">607-002-00-6> ID="2">Οξικό οξύ> ID="3"" 25,0> ID="4">10,0 -25,0">  ID="1">607-004-00-7> ID="2">Τριχλωροξεικό οξύ> ID="3"" 5,0> ID="4">1,0 -5,0"> ID="1">009-003-00-1> ID="2">Υδροφθορικό οξύ> ID="3">πάσης συγκεντρώσεως"> ID="1">017-002-01-Χ> ID="2">Υδροχλωρικό οξύ> ID="3"" 25,0> ID="4">10,0 -25,0">  ID="1">016-020-00-2> ID="2">Θειικό οξύ> ID="3"" 15,0> ID="4">5,0 -15,0"> ID="1">007-004-00-1> ID="2">Νιτρικό οξύ> ID="3"" 20,0> ID="4">5,0 -20,0"> ID="1">607-061-00-8> ID="2">Ακρυλικό οξύ> ID="3"" 25,0> ID="4">2,0 -25,0"> ID="1">015-011-00-6>  ID="2">Φωσφορικό οξύ> ID="3"" 25,0> ID="4">10,0 -25,0"> ID="1">009-010-00-Χ> ID="2">Φθοριοβορικό οξύ> ID="3"" 25,0> ID="4">10,0 -25,0"> ID="1">009-011-00-5> ID="2">Φθοριοπυριτικό οξύ> ID="3"" 25,0> ID="4">10,0 -25,0"> ID="1">019-002-00-Χ>  ID="2">Υδροξείδιο του καλίου> ID="3"" 5,0> ID="4">1,0 - 5,0"> ID="1">011-002-00-6> ID="2">Υδροξείδιο του νατρίου> ID="3"" 5,0> ID="4">1,0 - 5,0"> ID="1">607-008-00-9> ID="2">Οξεικός ανυδρίτης> ID="3"" 25,0> ID="4">10,0 -25,0"> ID="1">024-001-00-0>  ID="2">Χρωμικός ανυδρίτης> ID="3"" 5,0> ID="4">0,5 - 5,0"> ID="2">2,3-εποξυπρονανόλη (γλυκιδόλη)> ID="3"" 5,0> ID="4">1,0 - 5,0"" ID="2">ΕΡΕΘΙΣΤΙΚΕΣ ΟΥΣΙΕΣ" ID="2">Ακρυλικοί εστέρες (CH2=CH-COOR-R=CnH2n + 1; n = 1-8)> ID="4"> 25,0">  ID="2">Μεθακρυλικοί εστέρες (CH2=CCH3-COOR-R=CnH2n + 1; n = 1-8)> ID="4"> 25,0"> ID="2">Οξείδιο του φαινυλίου και του γλυκιδυλίου> ID="4"> 25,0"> ID="2">Οξείδιο του κρεζυλίου και του γλυκιδυλίου (μίγμα ισομερών)> ID="4"> 25,0"> ID="2">Οξείδιο του 2-αιθυλοεξυλίου και του  γλυκιδυλίου> ID="4"> 2,0"> ID="2">Ν,Ν-διγλυκιδυλοανιλίνη> ID="4"> 25,0"> ID="2">Οξείδιο του Ν,Ν-διγλυκιδυλο-4-αμινοαμινοφαινυλίου και του γλυκιδυλίου> ID="4"> 25,0"> ID="2">Ισοκυανικός εστήρ του 4-τολυλίου> ID="4"> 5,0"> ID="2">Ισοκυανικός εστήρ του  β-Ναφθυλίου> ID="4"> 25,0"> ID="2">Διχλωρυδρίνη> ID="4"> 25,0"> ID="2">2,2δις (4-υδροξυφαινυλο) προπάνιο> ID="4"> 25,0"> ID="1">602-036-00-8> ID="2">2-χλωρο-1,3-βουταδιένιο (χλωροπρένιο)> ID="4"> 25,0"> ID="1">024-002-00-6> ID="2">Διχρωμικό κάλιο>  ID="4"> 0,5"> ID="1">024-003-00-1> ID="2">Διχρωμικό αμμώνιο> ID="4"> 0,5"> ID="1">024-004-00-7> ID="2">Διχρωμικό νάτριο> ID="4"> 0,5"> ID="1">605-001-00-5> ID="2">Μυρμηκική αλδεΰδη (διαλύματα) 5-30% HCHO> ID="4"" 5,0""      ΠΑΡΑΡΤΗΜΑ II   ΕΙΔΙΚΕΣ ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΕΠΙΣΗΜΑΝΣΗ ΟΡΙΣΜΕΝΩΝ ΠΑΡΑΣΚΕΥΑΣΜΑΤΩΝ  1. Χρώματα και βερνίκια περιέχοντα μόλυβδο Η ετικέτα της συσκευασίας των χρωμάτων και βερνικίων τα οποία περιέχουν ποσότητα μολύβδου άνω του 0,5% (εκφραζομένη κατά βάρος μετάλλου) ως προς το ολικό βάρος του παρασκευάσματος πρέπει να φέρει τις ακόλουθες ενδείξεις:  "Περιέχει μόλυβδο. Να μη χρησιμοποιείται επί αντικειμένων τα οποία δύνανται να μασηθούν ή απομυζηθούν από τα παιδιά".  Για τις συσκευασίες των οποίων το περιεχόμενο είναι μικρότερο των 125 ml, η ένδειξη δύναται να είναι η ακόλουθη:  "Προσοχή. Περιέχει μόλυβδο".  2. Κόλλες με βάση τον κυανοακρυλικό εστέρα Η άμεση συσκευασία η οποία περιέχει κόλλες βάσεως κυανοακρυλικού εστέρος πρέπει να φέρει τις ακόλουθες ενδείξεις:  "Κυανοακρυλικός εστήρ.  Κίνδυνος.  Κολλά στο δέρμα και στα μάτια μέσα σε λίγα δευτερόλεπτα.  Να φυλάσσεται σε μέρος μακρυά από παιδιά".  Οι κατάλληλες οδηγίες προφυλάξεως πρέπει να συνοδεύουν τη συσκευασία.


Avis juridique important

|

31984L0319

Οδηγία 84/319/ΕΟΚ της Επιτροπής της 7ης Ιουνίου 1984 για την τροποποίηση των παραρτημάτων της οδηγίας 77/96/ΕΟΚ του Συμβουλίου περί της αναζήτησης τριχινών κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια

Επίσημη Εφημερίδα αριθ. L 167 της 27/06/1984 σ. 0034 - 0043 Φινλανδική ειδική έκδοση: Κεφάλαιο 3 τόμος 17 σ. 0185  Ισπανική ειδική έκδοση: Κεφάλαιο 03 τόμος 31 σ. 0083  Σουηδική ειδική έκδοση: Κεφάλαιο 3 τόμος 17 σ. 0185  Πορτογαλική ειδική έκδοση : Κεφάλαιο 03 τόμος 31 σ. 0083

***** ΟΔΗΓΙΑ ΤΗΣ ΕΠΙΤΡΟΠΗΣ  της 7ης Ιουνίου 1984  για την τροποποίηση των παραρτημάτων της οδηγίας 77/96/ΕΟΚ του Συμβουλίου περί αναζητήσεως τριχινών κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια  (84/319/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/96/ΕΟΚ του Συμβουλίου της 21ης Δεκεμβρίου 1976 περί αναζητήσεως τριχινών κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρ- θρο 8,  Εκτιμώντας:  ότι πρόσφατες μελέτες επέτρεψαν την επεξεργασία ορισμένων μεθόδων για την αναζήτηση τριχινών στα χοίρεια κρέατα· ότι η αξιοπιστία των μεθόδων από πλευράς προστασίας της υγείας είναι ανάλογη με την αξιοπιστία των υφισταμένων μεθόδων· ότι, κατά συνέπεια, πρέπει να γίνουν οι κατάλληλες προσθήκες στο παράρτημα Ι της οδηγίας 77/96/ΕΟΚ·  ότι πρέπει να παρασχεθεί στις τρίτες χώρες και στα κράτη μέλη η δυνατότητα επιλογής μεταξύ των προβλεπόμενων μεθόδων αναζήτησης, προκειμένου να διευκολυνθεί το έργο της αναζήτησης τριχινών·  ότι πρέπει να γίνουν ορισμένες τεχνικές προσαρμογές στις μεθόδους αναζήτησης τριχινών που εφαρμόζονται σήμερα, καθώς και στους όρους στους οποίους πρέπει να ανταποκρίνονται τα εργαστήρια στα οποία διενεργείται η αναζήτηση τριχινών·  ότι τα μέτρα που προβλέπονται στην παρούσα οδηγία είναι σύμφωνα με τη γμώνη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η οδηγία 77/96/ΕΟΚ τροποποιείται σύμφωνα με το παράρτημα.  Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο την 1η Ιανουαρίου 1985. Ενημερώνουν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 7 Ιουνίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ L 26 της 31. 1. 1977, σ. 67.  (2) ΕΕ αριθ. L 59 της 5. 3. 1983, σ. 34.   ΠΑΡΑΡΤΗΜΑ  Α. Το παράρτημα Ι τροποποιείται ως εξής:  1. Στο σημείο ΙΙ α):  - η δέκατη περίπτωση αντικαθίσταται από τα εξής:  «- στερεοσκοπικό μικροσκόπιο (μεγέθυνση 15 έως 40 φορές) με κατάλληλη πηγή φωτισμού,»  - η τελευταία περίπτωση αντικαθίσταται από τα εξής:  «- υγρό πέψεως με την εξής σύνθεση:  10 g πεψίνης (80 u/g FIP: Federation Internationale de Pharmacie), 5 ml HCl (τουλάχιστον 37 %) το οποίο συμπληρώνεται με τρεχούμενο ύδωρ μέχρις ενός λίτρου.»  2. Το σημείο ΙΙΙ αντικαθίσταται από τα εξής:  «ΙΙΙ. ΜΕΘΟΔΟΣ ΤΕΧΝΗΤΗΣ ΠΕΨΕΩΣ ΣΥΛΛΟΓΙΚΩΝ ΔΕΙΓΜΑΤΩΝ  α) Συσκευές και αντιδραστήρια  - μαχαίρι και λαβίδες για τη λήψη των δειγμάτων,  - μηχανή κοπής κρέατος της οποίας οι οπές θα πρέπει να έχουν διάμετρο μεταξύ 2 και 3 mm,  - φιάλη Erlenmeywer των 3 λίτρων, εφοδιασμένη με πώμα από ελαστικό ή από βάτα (νήματα βάμβακος),  - κωνικό χωνίο διαχωρισμού περιεκτικότητας 2 000 ml,  - κοινό στήριγμα με πόδι σχήματος Α, μήκους 28 cm, εφοδιασμένο με στέλεχος 80 cm,  - δακτύλιος διαμέτρου 10 έως 11 cm, που δύναται να τοποθετείται επάνω στο στήριγμα,  - λαβίδα που φέρει πλατεία σιαγόνα (23  x  40 mm) η οποία δύναται να συνδέεται με το στήριγμα με τη βοήθεια διπλού καλύμματος (Manchon),  - κόσκινο (λεπτότης ανοιγμάτων δικτυωτού: 177 μικρά), εξωτερικής διαμέτρου 11 cm , εφοδιασμένο με δικτυωτό από ορείχαλκο ή ανοξείδωτο χάλυβα,  - χωνίο εσωτερικής διαμέτρου τουλάχιστον 12 cm,  - υάλινοι ογκομετρικοί κύλινδροι των 100 ml,  - στερεοσκοπικό μικροσκόπιο (μεγέθυνση 15 έως 40 φορές) με κατάλληλη πηγή φωτισμού ή τριχινοσκόπιο εφοδιασμένο με οριζόντια τράπεζα για τον συμπιεστή, με κατάλληλη πηγή φωτισμού,  - σε περίπτωση χρησιμοποιήσεως του τριχινοσκοπίου: χρησιμοποιείται λεκάνη για την καταμέτρηση των προνυμφών, με την ακόλουθη περιγραφή:  η λεκάνη για την καταμέτρηση των προνυμφών αποτελείται από ακρυλικές πλάκες πάχους 3 mm, ως εξής:  i) ο πυθμένας της λεκάνης πρέπει να έχει διαστάσεις 180  x 40 mm και να είναι χαραγμένος σε τετράγωνα,  ii) οι πλευρές πρέπει να έχουν διαστάσεις 230  x  20 mm,  iii) το άκρο πρέπει να έχει διαστάσεις 40  x  20 mm. Ο πυθμένας και οι μετωπικές πλάκες πρέπει να παρεντίθενται μεταξύ των πλευρών, σχηματίζοντας έτσι μία λεκάνη με δύο μικρές χειρολαβές και στις δύο μετωπικές πλάκες. Η άνω πλευρά του πυθμένα πρέπει να ανυψωθεί κατά 7 έως 9 mm από τη βάση του πλαισίου που σχηματίζεται από τις πλευρές και τις μετωπικές πλάκες. Τα μέρη πρέπει να στερεώνονται με κατάλληλη κόλλα,  - αριθμός τρυβλίων Petri διαμέτρου 9 cm (όταν χρησιμοποιείται στερεοσκοπικό μικροσκόπιο), στην κάτω πλευρά των οποίων έχουν χαραχθεί με αιχμηρό όργανο τετράγωνες ζώνες εξετάσεως διαστάσεων 10  x  10 mm,  - αριμός δοχείων απορριμμάτων των 10 λίτρων για να χρησιμοποιούνται κατά την απολύμανση, όπως ο καθαρισμός με φορμόλη των συσκευών, και για το υγρό πέψεως που εναπομένει σε περίπτωση θετικού αποτελέσματος,  - συμπυκνωμένο (37 %) υδροχλωρικό οξύ,  - ισχύς πεψίνης: 1 : 10 000 NF (US National Formulary)  η οποία αντιστοιχεί με 1 : 12 500 BP (British Pharmacopoea)  η οποία αντιστοιχεί με 2 000 FIP (Federation Internationale de Pharmacie),  - αριθμός δίσκων που μπορούν να περιλαμβάνουν 50 δείγματα των 2 g,  - ζυγός ακριβείας 0,1 g. β) Λήψη δειγμάτων  1. Όταν τα σφάγια είναι ολόκληρα, λαμβάνεται δείγμα κατά προσέγγιση 2 g από έναν από τους στύλους του διαφράγματος στη ζώνη που ευρίσκεται μεταξύ μυώδους και τενοντώδους μοίρας· εάν δεν υπάρχουν στύλοι του διαφράγματος, λαμβάνεται η αυτή ποσότητα από το τμήμα του διαφράγματος που ευρίσκεται κοντά στα πλευρά ή το στέρνο ή από τον μυ της γλώσσας ή τους μασητήρες μυς ή ακόμη από τους κοιλιακούς μυς.  2. Για τα τεμάχια του κρέατος λαμβάνεται δείγμα κατά προσέγγιση 2 g από τους σκελετικούς μυς, που περιέχουν ελάχιστο λίπος, και όσον το δυνατόν κοντά στα οστά ή τους τένοντες.  γ) Μέθοδος  1. i) Πλήρη μείγματα (100 δείγματα τη φορά)  Δείγμα κατά προσέγγιση 1 g λαμβάνεται από κάθε ένα από τα 100 ατομικά δείγματα που προέρχονται από τους χοίρους. Το ομαδικό δείγμα περνά μία φορά από τη μηχανή κοπής κρέατος. Το κρέας με μορφή μιττωτού, τοποθετείται μέσα στη φιάλη του Erlenmeyer των 3 λίτρων ταυτόχρονα με 7 g πεψίνης και καλύπτεται με 2 λίτρα ύδατος (υδραγωγείου) που έχει θερμανθεί σε θερμοκρασία κατά προσέγγιση 40 έως 41 °C και 25 ml συμπεπυκνωμένου χλωρικού οξέος. Αναταράσσεται το μείγμα για να διαλυθεί η πεψίνη.  Το pH του διαλύματος είναι τότε περίπου 1,5 έως 2.  - Για την πέψη, η φιάλη Erlenmeyer τοποθετείται σε κλίβανο σε 40 έως 41 °C για τέσσερις ώρες περίπου. Κατά τη διάρκεια του χρονικού αυτού διαστήματος αναταράσσεται τακτικά, τουλάχιστον δύο φορές την ώρα.  - Η διάλυση η οποία έχει υποστεί την πέψη διηθείται με τη βοήθεια του κοσκίνου μέσω του κωνικού χωνίου διαχωρισμού των 2 λίτρων και αφήνεται σε ηρεμία επί του στηρίγματος για μία ώρα τουλάχιστον.  - Συνολικός όγκος κατά προσέγγιση 45 ml μεταγγίζεται σε ογκομετρικό κύλινδρο και κατανέμεται σε τρία τρυβλία Petri, που ο πυθμένας τους διαιρείται σε τετράγωνα, με 15 ml ανά τρυβλίο.  - Κάθε τρυβλίο Petri εξετάζεται λεπτομερειακά στο στερεοσκοπικό μικροσκόπιο για τον εντοπισμό προνυμφών.  - Σε περίπτωση χρησιμοποιήσεως λεκανών για την καταμέτρηση των προνυμφών, τα 45 ml κατανέμονται σε δύο λεκάνες και εξετάζονται στο τριχινοσκόπιο.  Οι προνύμφες εμφανίζονται στο ίζημα ως οργανισμοί που δύναται να εξακριβώνεται η ταυτότητα τους και εάν το ύδωρ είναι χλιαρό, παρατηρούνται συχνά οι αναδιπλώσεις και ευθυγραμμίσεις του « σπειροειδούς».  - Τα προϊόντα της πέψεως πρέπει να εξετάζονται μόλις είναι έτοιμα. Σε καμία περίπτωση δεν πρέπει η εξέταση να αναβάλλεται για την επόμενη ημέρα.  Στην περίπτωση που τα προϊόντα της πέψεως είναι θολά ή δεν έχουν εξεταστεί εντός 30 λεπτών από την ώρα της παρασκευής τους, πρέπει να υποστούν διαυγασμό με τον ακόλουθο τρόπο. Το τελικό δείγμα των 45 ml χύνεται σε ογκομετρικό κύλινδρο και ηρεμεί επί 10 λεπτά. Αφού παρέλθει το χρονικό αυτό διάστημα, αφαιρούνται με αναρρόφηση 30 ml από το επιπλέον υγρό, και τα εναπομένοντα 15 ml συμπληρώνονται με τρεχούμενο ύδωρ μέχρι τελικού όγκου 45 ml. Μετά από μία δεύτερη περίοδο ηρεμίας 10 λεπτών, αφαιρείται με αναρρόφηση ποσότητα 30 ml του επιπλέοντος υγρού, και τα εναπομένοντα 15 ml χύνονται για εξέταση σε ένα τρυβλίο Petri ή σε λεκάνη για την καταμέτρηση των προνυμφών. Ο ογκομετρικός κύλινδρος εκπλύνεται με 10 ml τρεχούμενου ύδατος, και τα υγρά εκπλύσεως προστίθενται στο δείγμα, στο τρυβλίο Petri ή στη λεκάνη καταμετρήσεως των προνυμφών, για να εξεταστούν.  ii) Μείγμα λιγότερων των εκατό δειγμάτων  Εφόσον πρόκειται για μεμονωμένα δείγματα που δεν υπερβαίνουν τα δεκαπέντε, αυτά μπορούν να προστεθούν σε μείγμα που περιλαμβάνει συνολικά εκατό δείγματα, και να εξεταστούν μαζί με τα εν λόγω δείγματα. Εάν πρόκειται για αριθμό μικρότερο των δεκαπέντε δειγμάτων και εξετάζονται λιγότερα των εκατό δειγμάτων, το υγρό πέψεως πρέπει να μειωθεί αναλογικά. 2. Σε περίπτωση που η ανάλυση ομαδικού μείγματος είναι θετική, ή αφήνει περιθώρια για αμφιβολίες, πρέπει να ληφθεί από κάθε χοίρο πρόσθετο δείγμα 20 g, όπως περιγράφεται στο στοιχείο β). Τα δείγματα 20 g από πέντε χοίρους πρέπει να συγκεντρώνονται και να εξετάζονται με τη μέθοδο που περιγράφεται ανωτέρω. Κατ' αυτό τον τρόπο εξετάζονται δείγματα από είκοσι ομάδες των πέντε χοίρων. Όταν εντοπίζονται τριχινέλλες σε μείγμα δειγμάτων από πέντε χοίρους, πρέπει να συλλέγονται περαιτέρω δείγματα των 20 g από μεμονωμένους χοίρους στην ομάδα, και καθένα πρέπει να εξετάζεται χωριστά, με τη μέθοδο που περιγράφεται ανωτερω.»  3. Προστίθενται τα ακόλουθα σημεία IV, V και VI:  «IV. Η ΜΕΘΟΔΟΣ ΤΗΣ ΜΗΧΑΝΙΚΑ ΥΠΟΒΟΗΘΟΥΜΕΝΗΣ ΠΕΨΕΩΣ ΜΕΙΓΜΑΤΟΣ ΔΕΙΓΜΑΤΩΝ/ΤΕΧΝΙΚΗ ΤΗΣ ΑΠΟΜΟΝΩΣΕΩΣ ΜΕ ΚΑΘΙΖΗΣΗ  α) Όργανα και αντιδραστήρια  - μαχαίρι ή ψαλίδια για την απόσπαση δειγμάτων,  - δίσκοι στον καθένα εκ των οποίων έχουν χαραχθεί 50 τετράγωνα, που το καθένα μπορεί να φέρει δείγματα 2 g κρέατος περίπου,  - ένα Stomacher Lab-blender του τύπου 3 500 Thermo,  - πλαστικές σακούλες κατάλληλες για το Stomacher Lab-blender,  - κωνικά χωνία διαχωρισμού, χωρητικότητας 2 λίτρων, κατά προτίμηση εφοδιασμένα με πώματα ασφαλείας teflon,  - στηρίγματα, δακτύλιοι, λαβίδες,  - κόσκινα, μεγέθους βροχίδων 177 μικρών, εξωτερικής διαμέτρου 11 cm με βροχίδα από ανοξείδωτο χάλυβα,  - χωνία εσωτερικής διαμέτρου όχι κατώτερης των 12 cm, προκειμένου να στηρίζουν τα κόσκινα,  - υάλινοι ογκομετρικοί κύλινδροι των 100 ml,  - διανομέας δόσεων των 25 ml,  - ποτήρια ζέσεως χωρητικότητας 3 λίτρων,  - κοχλιάριο ή υάλινη ράβδος για την ανάδευση του υγρού πέψεως στο ποτήριο,  - πλαστική σύριγγα και σωλήνας αναρροφήσεως,  - βαθμονομούμενο κοχλιάριο 6 g,  - θερμόμετρο ακριβείας ± 0,5 °C στην περιοχή θερμοκρασίας 1 έως 100 °C,  - δονητής, π.χ. ηλεκτρική ξυριστική μηχανή της οποίας έχει αφαιρεθεί η κεφαλή,  - ηλεκτρονόμος που ανοίγει και κλείνει ανά διαστήματα ενός λεπτού,  - τριχινοσκόπιο με οριζόντια τράπεζα ή στερεοσκοπικό μικροσκόπιο, με κατάλληλη πηγή φωτισμού,  - λεκάνη για την καταμέτρηση των προνυμφών (όταν χρησιμοποείται τριχινοσκόπιο): η λεκάνη για την καταμέτρηση των προνυμφών αποτελείται από ακρυλικές πλάκες πάχους 3 mm, με τα εξής χαρακτηριστικά:  i) ο πυθμένας της λεκάνης έχει διαστάσεις 180  x  40 mm, και είναι χαραγμένος σε τετράγωνα,  ii) οι πλευρές πρέπει να έχουν διαστάσεις 230  x  20 mm,  iii) η μετωπική πλάκα πρέπει να έχει διαστάσεις 40  x  20 mm. Ο πυθμένας και οι μετωπικές πλάκες πρέπει να παρεντίθενται μεταξύ των πλευρών, σχηματίζοντας έτσι δύο μικρές χειρολαβές και στις δύο μετωπικές πλάκες. Η άνω πλευρά του πυθμένα πρέπει να ανυψωθεί κατά 7 έως 9 mm από τη βάση του πλαισίου που σχηματίζεται από τις πλευρές και τις μετωπικές πλάκες. Τα μέρη πρέπει να στερεώνονται με κατάλληλη κόλλα,  - αριθμός τρυβλίων Petri διαμέτρου 9 cm (όταν χρησιμοποιείται στερεοσκοπικό μικροσκόπιο), στην κάτω πλευρά των οποίων έχουν χαραχθεί με αιχμηρό όργανο τετράγωνες ζώνες εξετάσεως διαστάσεων 10  x  10 mm,  - διάλυμα υδροχλωρικού οξέος 17,5 %,  - ισχύς πεψίνης: 1 : 10 000 NF (US National Formulary)  η οποία αντιστοιχεί με 1 : 12 500 BP (British Pharmacopoea)  η οποία αντιστοιχεί με 2 000 (Federation Internationale de Pharmacie),  - αριθμός δοχείων απορριμάτων των 10 λίτρων για να χρησιμοποιούνται κατά την απολύμανση, όπως ο καθαρισμός με φορμόλη των συσκευών, και για το υγρό πέψεως που εναπομένει σε περίπτωση θετικών αποτελεσμάτων,  - ζυγός ακριβείας του 0,1 g.  β) Λήψη δειγμάτων  1. Όταν τα σφάγια είναι ολόκληρα, λαμβάνεται δείγμα κατά προσέγγιση 2 g από έναν από τους στύλους του διαφράγματος στη ζώνη που ευρίσκεται μεταξύ μυώδους και τενοντώ δους μοίρας· εάν δεν υπάρχουν στύλοι του διαφράγματος, λαμβάνεται η αυτή ποσότητα από το τμήμα του διαφράγματος που ευρίσκεται κοντά στα πλευρά ή το στέρνο ή από τους μασητήρες μυς ή ακόμη από τους κοιλιακούς μυς.  2. Για τα τεμάχια του κρέατος, λαμβάνεται δείγμα κατά προσέγγιση 2 g από τους σκελετικούς μυς, που περιέχουν ελάχιστο λίπος, και όσο το δυνατόν κοντά στα οστά ή τους τένοντες  γ) Μέθοδος  1. Διαδικασία πέψεως  i) Π λ ή ρ ε ς μ ε ί γ μ α δ ε ι γ μ ά τ ω ν (εκατό δείγματα συγχρόνως)  - Στον Stomacher Lab-blender 3 500 τοποθετείται διπλή πλαστική σακούλα και η θερμοκρασία ρυθμίζεται στους 40 έως 41 °C .  - 1,5 λίτρα νερού, το οποίο έχει προθερμανθεί στους 32 έως 35 °C, χύνεται στην εσωτερική πλαστική σακούλα και το νερό θερμαίνεται στους 40 έως 41 °C.  - 25 ml υδροχλωρικού οξέως 17,5 % προστίθενται στο νερό του Stomacher.  - Ακολούθως προστίθενται εκατό δείγματα 1 g περίπου το καθένα (στους 25 έως 30 °C), τα οποία έχουν ληφθεί από καθένα από τα ατομικά δείγματα, σύμφωνα με το σημείο β).  - Τέλος, προστίθενται 6 g πεψίνης. Αυτή η σειρά προσθήκης πρέπει να τηρηθεί αυστηρά προκειμένου να αποφεχθεί η αποσύνθεση της πεψίνης.  - Ο Stomacher τίθεται σε λειτουργία επί 25 λεπτά προκειμένου να συνθλίψει το περιεχόμενο της σακούλας.  - Κατόπιν, η πλαστική σακούλα απομακρύνεται από τον Stomacher , το υγρό πέψεως διηθείται με τη βοήθεια κοσκίνου και το διήθημα λαμβάνεται σε ποτήρι 3 λίτρων.  - Η πλαστική σακούλα με 100 ml περίπου νερού, το οποίο στη συνέχεια χρησιμοποιείται για την έκπλυση του κοσκίνου και τελικά προστίθεται στο διήθημα του ποτηριού.  Σε σύνολο εκατό δειγμάτων μπορούν να προστεθούν μέχρι δεκαπέντε μεμονωμένα δείγματα και να εξεταστούν μαζί.  ii) Μ ι κ ρ ό τ ε ρ α μ ε ί γ μ α τ α μ ε λ ι γ ό τ ε ρ α α π ό ε κ α τ ό δ ε ί γ μ α τ α  - Στον Stomacher Lab-blender 3 500 τοποθετείται διπλή πλαστική σακούλα και η θερμοκρασία ρυθμίζεται στους 40 έως 41 °C .  - Παρασκευάζεται υγρό πέψεως αναμειγνύοντας 1,5 λίτρα περίπου νερού με 25 ml υδροχλωρικού οξέος 17,5 %. Προστίθενται 6 g πεψίνης και το μείγμα αναδεύεται σε θερμοκρασία 40 έως 41 °C. Αυτή η σειρά προσθήκης πρέπει να τηρηθεί αυστηρά προκειμένου να αποφευχθεί η αποσύνθεση της πεψίνης.  - Από το υγρό πέψεως λαμβάνεται ποσότητα που αντιστοιχεί σε 15 ml ανά γραμμάριο δείγματος (π.χ. για τριάντα δείγματα η απαιτούμενη ποσότητα είναι 30  x  15 = 450 ml) και μεταφέρεται στην εσωτερική σακούλα όπου προστίθενται και τα δείγματα κρέατος του 1 g περίπου (στους 25 έως 30 °C), τα οποία έχουν ληφθεί από καθένα από τα ατομικά δείγματα σύμφωνα με το σημείο β).  - Στην εξωτερική σακούλα προστίθεται νερό θερμοκρασίας 41 °C μέχρις ότου ο συνολικός όγκος στις δύο σακούλες ανέλθει σε 1,5 λίτρα.  - Ο Stomacher τίθεται σε λειτουργία επί 25 λεπτά προκειμένου να συνθλίψει το περιεχόμενο της σακούλας.  - Η πλαστική σακούλα αφαιρείται από τον Sotmacher, το υγρό πέψεως διηθείται μέσω κόσκινου και το διήθημα λαμβάνεται σε ποτήρι 3 λίτρων.  - Η πλαστική σακούλα πλένεται με 100 ml περίπου νερού το οποίο στη συνέχεια χρησιμοποιείται για την έκπλυση του κόσκινου κα τελικά προστίθεται στο διήθημα του ποτηριού.  2. Ανεύρεση των προνυμφών με απομόνωση δια καθιζήσεως  - Στο υγρό πέψεως προστίθεται πάγος (300 έως 400 g λεπτοθρυμματισμένου πάγου) έως ότου ληφθεί συνολικός όγκος 2 λίτρων. Το υγρό πέψεως αναδεύεται μέχρις ότου επιτευχθεί τήξη του πάγου.  Αν τα μείγματα είναι μικρότερα (βλέπε ii)), η ποσότητα του πάγου μειώνεται αντίστοιχα.  - Το υγρό πέψεως που έχει ψυχθεί κατά τον τρόπο αυτό μεταφέρεται σε χωνί διαχωρισμού χωρητικότητας 2 λίτρων, το οποίο είναι εφοδιασμένο με δονητή στερεωμένο με ξεχωριστή λαβίδα. Π Το υγρό αφήνεται να κατακαθίσει επί 30 λεπτά, κατά τη διάρκεια των οποίων το χωνί υποβάλλεται σε διακοπτόμενες δονήσεις, π.χ. δόνηση διαρκείας ενός λεπτού συνοδεύεται από παύση ενός λεπτού.  - Μετά την πάροδο 30 λεπτών, 60 ml ιζήματος μεταγγίζονται ταχύτατα σε ογκομετρικό κύλινδρο των 100 ml. (Το χωνί εκπλύνεται με απορρυπαντικό διάλυμα μετά τη χρήση).  - Τα 60 ml του δείγματος αφήνονται σε ηρεμία επί 10 λεπτά τουλάχιστον και στη συνέχεια η υπερκείμενη στιβάδα απομακρύνεται με αναρρόφηση αφήνοντας όγκο 15 ml μόνο για την αναζήτηση των προνυμφών.  - Για την αναρρόφηση μπορεί να χρησιμοποιηθεί σύριγγα μιας χρήσης με πλαστικό σωλήνα.  Το μήκος του σωλήνα πρέπει να είναι τέτοιο ώστε στον ογκομετρικό κύλινδρο να παραμένουν 15 ml υγρού, όταν η στεφάνη της σύριγγας στηρίζεται στο χείλος του κυλίνδρου.  - Τα εναπομένοντα 15 ml χύνονται στη λεκάνη καταμετρήσεως των προνυμφών ή σε δύο τρυβλία Petri και εξετάζονται με τη βοήθεια του τριχινοσκοπίου ή του στεροσκοπικού μικροσκοπίου, ανάλογα με την περίπτωση.  - Τα προϊόντα της πέψεως πρέπει να εξετάζονται μόλις είναι έτοιμα. Σε καμία περίπτωση δεν πρέπει να αναβάλλεται η εξέτασή τους για την επόμενη ημέρα.  Αν τα προϊόντα της πέψεως δεν είναι διαυγή ή αν δεν εξετάζονται μέσα σε 30 λεπτά μετά την παρασκευή τους, τότε πρέπει να διαυγάζονται ως ακολούθως: Το τελικό δείγμα των 60 ml χύνεται σε έναν ογκομετρικό κύλινδρο και αφήνεται σε ηρεμία για 10 λεπτά. Μετά το πέρας του χρόνου αυτού, 45 ml του επιπλέοντος υγρού αναρροφούνται και στα υπόλοιπα 15 ml προστίθεται νερό της βρύσης μέχρι του όγκου των 45 ml. Μετά από μια περαιτέρω περίοδο καθίζησης 10 λεπτών, 30 ml του επιπλέοντος υγρού απομακρύνονται με αναρρόφηση και τα υπόλοιπα 15 ml χύνονται σε ένα τρυβλίο Petri για εξέταση. Ο ογκομετρικός κύλινδρος πρέπει να πλύνεται με 10 ml νερού της βρύσης, το δε έκπλυμα αυτό προστίθεται και εξετάζεται στο προηγούμενο τρυβλίο Petri ή στη λεκάνη για την καταμέτρηση των προνυμφών.  3. Σε περίπτωση θετικού ή αμφίβολου αποτελέσματος της εξέτασης ενός συλλογικού δείγματος, πρέπει να λαμβάνονται από κάθε χοίρο 20 g επιπλέον δείγματος σύμφωνα με το παραπάνω σημείο β). Τα 20 g δείγματος που λαμβάνονται από πέντε χοίρους πρέπει να αναμειγνύονται και να εξετάζονται όπως περιγράφεται προηγουμένως. Κατά τον τρόπο αυτό θα εξετασθούν δείγματα από είκοσι ομάδες, κάθε μία από τις οποίες θα αποτελείται από πέντε χοίρους. Σε περίπτωση που ανευρίσκονται τριχινέλλες σε ένα μείγμα δείγματος προερχόμενο από πέντε χοίρους, πρέπει να συλλέγονται δείγματα 20 g από κάθε χοίρο της ομάδας και κάθε δείγμα να εξετάζεται χωριστά, με τη μέθοδο που περιγράφτηκε παραπάνω.  V. ΜΕΘΟΔΟΣ ΤΗΣ ΜΗΧΑΝΙΚΑ ΥΠΟΒΟΗΘΟΥΜΕΝΗΣ ΠΕΨΕΩΣ ΜΕΙΓΜΑΤΟΣ ΔΕΙΓΜΑΤΩΝ/«ΤΕΧΝΙΚΗ ΤΗΣ ΑΠΟΜΟΝΩΣΕΩΣ ΕΠΙ ΤΟΥ ΗΘΜΟΥ»  α) Συσκευές και αντιδραστήρια  Οι συσκευές και τα αντιδραστήρια που αναφέρονται στο σημείο α) της μεθόδου IV.  Εκτός αυτών απαιτείται επιπλέον ο ακόλουθος εξοπλισμός:  - χωνία Gelman του 1 λίτρου με υποδοχή ηθμού (διάμετρος 45 mm ),  - διηθητικοί δίσκοι, με τα εξής χαρακτηριστικά:  κυκλικό δικτυωτό πλέγμα από ανοξείδωτο χάλυβα ανοίγματος 35 μικρών (διάμετρος του δίσκου 45 mm),  δύο ελαστικοί δακτύλιοι από ελαστικό πάχους 1 mm (εξωτερική διάμετρος 45 mm, εσωτερική διάμετρος 38 mm),  το κυκλικό δικτυωτό τοποθετείται μεταξύ των δύο ελαστικών δακτυλίων και συγκολλάται με κόλλα δύο συστατικών κατάλληλων και για τα δύο υλικά,  - φιάλη Erlenmeyer των 3 λίτρων με προσαρμοσμένο πλάγιο σωλήνα για αναρρόφηση,  - υδραντλία κενού,  - πλαστικές σακούλες χωρητικότητας 80 ml τουλάχιστον,  - κατάλληλος εξοπλισμός για τη σφράγιση των πλαστικών σάκων,  - rennilase 1 : 150 000 μονάδες soxhlet ανά γραμμάριο.  β) Συλλογή δειγμάτων  Βλέπε σημείο β) της μεθόδου IV. γ) Μέθοδος  1. Διαδικασία πέψεως  i) Π λ ή ρ η μ ε ί γ μ α τ α δ ε ι γ μ ά τ ω ν (εκατό δείγματα συγχρόνως)  Βλέπε σημείο γ) 1 i) της μεθόδου IV.  ii) Μ ι κ ρ ό τ ε ρ α μ ε ί γ μ α τ α μ ε λ ι γ ό τ ε ρ α α π ό ε κ α τ ό δ ε ί γ μ α τ α  Βλέπε σημείο γ) 1 ii) της μεθόδου IV.  2. Ανεύρεση των προνυμφών με διήθηση  - Στο υγρό πέψεως προστίθεται πάγος (300 έως 400 g λεπτοθρυμματισμένου πάγου) μέχρι συνολικού όγκου 2 λίτρων περίπου.  Αν τα μείγματα είναι μικρότερα, η ποσότητα του πάγου μειώνεται αντίστοιχα.  - Το υγρό πέψεως αναδεύεται μέχρις ότου επιτευχθεί τήξη του πάγου. Κατόπιν αφήνεται σε ηρεμία επί 3 τουλάχιστον λεπτά, μέχρις ότου συσπειρωθούν οι προνύμφες.  - Το χωνί Gelman, το οποίο φέρει την υποδοχή ηθμού και τον διηθητικό δίσκο, προσαρμόζεται στη φιάλη Erlenmeyer η οποία είναι συνδεμένη με υδραντλία κενού.  - Το υγρό πέψεως χύνεται στο χωνί Gelman και διηθείται. Προς το τέλος της διήθησης η διέλευση του υγρού πέψεως από τον ηθμό είναι δυνατόν να υποβοηθεί θέτοντας σε λειτουργία την υδραντλία κενού. Η αναρρόφηση πρέπει να σταματήσει προτού ξηρανθεί ο ηθμός, δηλαδή όταν απομένουν ακόμη 2 έως 5 ml υγρού στο χωνί.  - Μετά τη διήθηση ολοκλήρου του υγρού πέψεως, ο διηθητικός δίσκος αφαιρείται από το χωνί και τοποθετείται μέσα σε πλαστική σακούλα χωρητικότητας 80 ml μαζί με 15 έως 20 ml διαλύματος rennilase.  Το διάλυμα της rennilase παρασκευάζεται διαλύοντας 2 g rennilase σε 100 ml νερού της βρύσης.  - Η πλαστική σακούλα σφραγίζεται δύο φορές και τοποθετείται στον Stomacher μεταξύ της εσωτερικής και της εξωτερικής σακούλας.  - Ο Stomacher τίθεται σε λειτουργία επί 3 λεπτά, π.χ. όταν η συσκευή χρησιμοποιείται για ένα πλήρες μείγμα δειγμάτων.  - Μετά την πάροδο των 3 λεπτών, η πλαστική σακούλα που φέρει τον διηθητικό δίσκο και το διάλυμα της rennilase αφαιρείται από τον Stomacher και ανοίγεται με ψαλίδι. Το υγρό περιεχόμενο χύνεται σε λεκάνη καταμετρήσεως των προνυμφών ή σε τρυβλίο Petri. Η σακκούλα εκπλύνεται με 5 έως 10 ml νερού και το υγρό εκπλύσεως προστίθεται στη λεκάνη καταμετρήσεως των προνυμφών για την εξέταση με το τριχινοσκόπιο ή σε τρυβλίο Petri για την εξέταση με το στερεοσκοπικό μικροσκόπιο.  - Τα προϊόντα της πέψεως πρέπει να εξετάζονται μόλις είναι έτοιμα. Σε καμία περίπτωση δεν πρέπει να αναβάλλεται η εξέτασή τους για την επόμενη ημέρα.  Σημείωση  Οι διηθητικοί δίσκοι δεν πρέπει να χρησιμοποιούνται όταν δεν είναι τελείως καθαροί.  Οι ακάθαρτοι δίσκοι δεν πρέπει να αφήνονται να ξηρανθούν. Μπορούν να καθαριστούν αν αφεθούν επί μία νύκτα μέσα σε διάλυμα rennilase. Προτού χρησιμοποιηθούν πρέπει να πλυθούν με νέο διάλυμα rennilase μέσα στον Stomacher.  3. Σε περίπτωση θετικού ή αμφίβολου αποτελέσματος της εξέτασης ενός συλλογικού δείγματος, πρέπει να λαμβάνονται από κάθε χοίρο 20 g επιπλέον δείγματος σύμφωνα με το παραπάνω σημείο β). Τα 20 g δείγματος που λαμβάνονται από πέντε χοίρους πρέπει να αναμειγνύονται και να εξετάζονται όπως περιγράφεται προηγουμένως. Κατά τον τρόπο αυτό θα εξετασθούν δείγματα από είκοσι ομάδες, κάθε μία από τις οποίες θα αποτελείται από πέντε χοίρους. Σε περίπτωση που ανευρίσκονται τριχινέλλες σε ένα μείγμα δείγματος προερχόμενο από πέντε χοίρους, πρέπει να συλλέγονται ατομικά δείγματα 20 g από κάθε χοίρο της ομάδας και κάθε δείγμα να εξετάζεται χωριστά, με τη μέθοδο που περιγράφτηκε παραπάνω.  VI. ΜΕΘΟΔΟΣ ΠΕΨΕΩΣ ΟΜΑΔΩΝ ΔΕΙΓΜΑΤΩΝ ΜΕ ΤΗ ΒΟΗΘΕΙΑ ΜΑΓΝΗΤΙΚΟΥ ΑΝΑΔΕΥΤΗΡΑ  α) Συσκευές και αντιδραστήρια  - μαχαίρι και λαβίδες για τη λήψη των δειγμάτων,  - δίσκοι με 50 τετραγωνικά χωρίσματα, καθένα από τα οποία μπορεί να περιλάβει περίπου 2 g κρέατος,  - μηχανή κοπής κρέατος (Moulinette blender),  - μαγνητικοί αναδευτήρες, με θερμαντική πλάκα ελεγχόμενη από θερμοστάτη, και ράβδοι αναδεύσεως επενδεδυμένες με τεφλόν, μήκους 5 cm περίπου, Π χωνιά διαχωρισμού χωρητικότητας 2 λίτρων,  - στηρίγματα, δακτύλιοι και λαβίδες,  - κόσκινα μεγέθους βροχίδων 177 μικρών, εξωτερική διάμετρος 11 cm, με δικτυωτό από ανοξείδωτο χάλυβα,  - χωνιά εσωτερικής διαμέτρου τουλάχιστον 12 cm, πάνω στα οποία θα τοποθετηθούν τα κόσκινα,  - ποτήρι ζέσεως χωρητικότητας 3 λίτρων,  - ογκομετρικοί κύλινδροι χωρητικότητας 50 ml περίπου ή φυγοκεντρικοί σωλήνες,  - τριχινοσκόπιο με οριζόντια τράπεζα ή στερεοσκοπικό μικροσκόπιο με κατάλληλη πηγή φωτισμού,  - λεκάνη για την καταμέτρηση των προνυμφών (στην περίπτωση που χρησιμοποιείται το τριχινοσκόπιο)· η λεκάνη για την καταμέτρηση των προνυμφών αποτελείται από ακρυλικές πλάκες πάχους 3 mm και έχει τα εξής χαρακτηριστικά:  i) πυθμένας της λεκάνης: 180  x  40 mm, χωρισμένος σε τετραγωνίδια,  ii) πλευρικές πλάκες: 230  x  20 mm,  iii) μετωπικές πλάκες: 40  x  20 mm. Οι πυθμένες και οι μετωπικές πλάκες πρέπει να στερεώνονται μεταξύ των πλευρικών πλακών έτσι ώστε να σχηματίζουν δύο μικρές λαβές στα δύο άκρα. Η άνω πλευρά του πυθμένα πρέπει να είναι υπερυψωμένη κατά 7 έως 9 mm ως προς τη βάση του πλαισίου που σχηματίζουν οι πλευρικές και οι μετωπικές πλάκες. Οι πλάκες στερεώνονται με κόλλα κατάλληλη για το χρησιμοποιούμενο υλικό,  - μία σειρά τρυβλίων Petri διαμέτρου 9 cm (στην περίπτωση που χρησιμοποιείται το στερεοσκοπικό μικροσκόπιο), στον πυθμένα των οποίων έχουν χαραχτεί με αιχμηρό εργαλείο τετράγωνες ζώνες διαστάσεων 10  x  10 mm,  - φύλλο αλουμινίου,  - υδροχλωρικό οξύ 25 %,  - πεψίνη ισχύος: 1 : 10 000 NF (US National Formulary)  η οποία αντιστοιχεί με 1 : 12 500 BP (British Pharmacopoea)  η οποία αντιστοιχεί με 2 000 FIP (Federation Internationale de Pharmacie),  - νερό της βρύσης το οποίο έχει θερμανθεί στους 46 έως 48 °C,  - δοχεία απορριμμάτων των 10 λίτρων για να χρησιμοποιηθούν κατά την απολύμανση των συσκευών με φορμόλη και για το υγρό πέψεως που εναπομένει σε περίπτωση θετικού αποτελέσματος,  - ζυγός ακριβείας 0,1 g.  β) Συλλογή των δειγμάτων  1. Όταν τα σφάγια είναι ολόκληρα, λαμβάνεται δείγμα κατά προσέγγιση 2 g από έναν από τους στύλους του διαφράγματος στη ζώνη που ευρίσκεται μεταξύ μυώδους και τενοντώδους μοίρας· εάν δεν υπάρχουν στύλοι του διαφράγματος, λαμβάνεται η αυτή ποσότητα από το τμήμα του διαφράγματος που ευρίσκεται κοντά στα πλευρά ή το στέρνο ή από τους μασητήρες μυς ή ακόμη τους κοιλιακούς μυς.  2. Για τα τεμάχια του κρέατος, λαμβάνεται δείγμα κατά προσέγγιση 2 g από τους σκελετικούς μυς, που περιέχουν ελάχιστο λίπος, και όσο το δυνατόν κοντά στα οστά ή τους τένοντες.  γ) Μέθοδος  1. i) Πλήρη μείγματα δειγμάτων (εκατό δείγματα συγχρόνως)  - Εκατό δείγματα του 1 g περίπου, τα οποία έχουν ληφθεί από καθένα από τα ατομικά δείγματα σύμφωνα με τις οδηγίες του σημείου β), αλέθονται στη μηχανή κοπής κρέατος η οποία τίθεται σε λειτουργία τρεις ή τέσσερις φορές για ένα δευτερόλεπτο κάθε φορά.  - Το αλεσμένο κρέας μεταφέρεται σε ποτήρι ζέσεως των 3 λίτρων και πασπαλίζεται με 10 g πεψίνης. Στο ίδιο ποτήρι ζέσεως προστίθενται δύο λίτρα νερού της βρύσης που έχει προθερμανθεί στους 46 έως 48 ° C, και 16 ml υδροχλωρικού οξέος.  - Το εξάρτημα της μηχανής για το άλεσμα του κρέατος ( Moulinette blender) εμβαπτίζεται πολλές φορές μέσα στο ποτήρι ζέσεως με το υγρό πέψεως προκειμένου να απομακρυνθούν όλα τα επικολλημένα σ' αυτό τεμαχίδια κρέατος.  Π Η ράβδος αναδεύσεως τοποθετείται στο ποτήρι, το οποίο καλύπτεται ακολούθως με φύλλο αλουμινίου. Π Το ποτήρι φέρεται πάνω στην πλάκα του μαγνητικού αναδευτήρα η οποία έχει προθερμανθεί και η διαδικασία αναδεύσεως αρχίζει. Προτού αρχίσει η ανάδευση, ο μαγνητικός αναδευτήρας πρέπει να έχει ρυθμιστεί έτσι, ώστε, καθ' όλη τη διάρκεια της λειτουργίας του, η θερμοκρασία να διατηρείται σταθερή στους 44 έως 46 °C. Κατά τη διάρκεια της αναδεύσεως η ταχύτητα περιστροφής του υγρού πέψεως πρέπει να είναι αρκετά υψηλή ώστε να σχηματίζεται περιδίνηση σε βάθος χωρίς να εκφεύγει νερό έξω από το ποτήρι.  - Το υγρό πέψεως αναδεύεται επί 30 λεπτά. Κατόπιν η λειτουργία του αναδευτήρα διακόπτεται και το υγρό πέψεως μεταφέρεται στο χωνί καθιζήσεως δια μέσου του κοσκίνου.  - Το υγρό πέψεως αφήνεται σε ηρεμία στο χωνί επί 30 λεπτά.  - Μετά την πάροδο των 30 λεπτών, δείγμα 40 ml υγρού πέψεως μεταφέρεται ταχύτατα στον ογκομετρικό κύλινδρο ή στον φυγοκεντρικό σωλήνα.  - Το δείγμα των 40 ml αφήνεται να κατακαθίσει επί 10 λεπτά και, στη συνέχεια, από την υπερκείμενη στιβάδα αναρροφώνται 30 ml ενώ απομένουν 10 ml.  - Το εναπομείναν δείγμα ιζήματος 10 ml χύνεται σε λεκάνη καταμετρήσεως των προνυμφών ή σε τρυβλίο Petri.  - Ο ογκομετρικός κύλινδρος ή ο φυγοκεντρικός σωλήνας εκπλύνεται με 10 ml νερού της βρύσης τα οποία προστίθενται στη λεκάνη καταμετρήσεως των προνυμφών ή στο τρυβλίο Petri. Ακολουθεί η εξέταση του δείγματος με το τριχινοσκόπιο ή το στερεοσκοπικό μικροσπόπιο, αντίστοιχα.  - Τα προϊόντα της πέψεως πρέπει να εξετάζονται μόλις είναι έτοιμα. Σε καμία περίπτωση δεν πρέπει να αναβάλλεται η εξέτασή τους για την επόμενη ημέρα.  Αν τα προϊόντα της πέψεως δεν εξεταστούν εντός 30 λεπτών από την παρασκευή τους, τότε πρέπει να διαυγάζονται ως ακολούθως:  Το τελικό δείγμα των 40 ml περίπου χύνεται σε ογκομετρικό κύλινδρο και αφήνεται σε ηρεμία για 10 λεπτά. Μετά το πέρας του χρόνου αυτού, 30 ml του επιπλέοντος υγρού αφαιρούνται και στα υπόλοιπα 10 ml προστίθεται νερό της βρύσης μέχρι όγκου 40 ml. Μετά από μία περαιτέρω περίοδο καθίζησης 10 λεπτών, 30 ml του επιπλέοντος υγρού απομακρύνονται με αναρρόφηση και τα υπόλοιπα 10 ml χύνονται για εξέταση σε ένα τρυβλίο Petri ή σε λεκάνη καταμετρήσεως των προνυμφών. Ο ογκομετρικός κύλινδρος εκπλύνεται με 10 ml νερού της βρύσης, τα δε εκπλύματα αυτά προστίθενται για εξέταση στο δείγμα του τρυβλίου Petri ή στη λεκάνη για την καταμέτρηση των προνυμφών.  Αν το ίζημα δεν είναι διαυγές κατά την εξέταση, το δείγμα μεταγγίζεται σε ογκομετρικό κύλινδρο στον οποίο προστίθεται νερό βρύσης μέχρις όγκου 40 ml. Στην συνέχεια επαναλαμβάνεται η ίδια διαδικασία.  ii) Ομάδες μικρότερες των εκατό δειγμάτων  Όταν χρειάζεται, μπορούν να προστεθούν μέχρι δεκαπέντε δείγματα του 1 g το καθένα σε μία ομάδα που περιλαμβάνει συνολικά εκατό δείγματα, και να εξεταστούν μαζί με τα εν λόγω δείγματα σύμφωνα με τα οριζόμενα στο σημείο γ) 1 i). Εφόσον πρόκειται για αριθμό μεγαλύτερο των δεκαπέντε δειγμάτων, αυτά εξετάζονται ως πλήρης ομάδα. Για ομάδες μέχρι πενήντα δειγμάτων, το υγρό πέψεως μπορεί να μειωθεί σε 1 λίτρο.  2. Σε περίπτωση που η ανάλυση ομαδικού δείγματος είναι θετική ή αφήνει περιθώρια για αμφιβολίες, πρέπει να ληφθεί από κάθε χοίρο πρόσθετο δείγμα 20 g, όπως περιγράφεται στο σημείο β). Τα δείγματα των 20 g από πέντε χοίρους πρέπει να συγκεντρώνονται και να εξετάζονται με τη μέθοδο που περιγράφεται ανωτέρω. Κατ' αυτό τον τρόπο εξετάζονται δείγματα από είκοσι ομάδες των πέντε χοίρων. Όταν εντοπίζονται τριχινέλλες σε ομάδα δειγμάτων από πέντε χοίρους, πρέπει να συλλέγονται περαιτέρω δείγματα των 20 g από μεμονωμένους χοίρους στην ομάδα, και καθένα πρέπει να εξετάζεται χωριστά, με τη μέθοδο που περιγράφεται ανωτέρω.»  Β. Το παράρτημα ΙΙ κεφάλαιο 1 τροποποιείται ως εξής:  1. Το κείμενο του σημείου β) αντικαθίσταται από το εξής:  «β) επαρκώς εξοπλισμένο χώρο που κλειδώνει, για τη διεξαγωγή των εξετάσεων, ο οποίος μπορεί να συσκοτίζεται όταν διεξάγεται εξέταση με το τριχινοσκόπιο·»  2. Το σημείο στ) διαγράφεται. Τα σημεία ζ), η), θ), ι), κ), λ), μ) και ν) γίνονται αντίστοιχα στ), ζ), η), θ), ι), κ), λ) και μ). 3. Το κείμενο του νέου σημείου ζ) αντικαθίσταται από το ακόλουθο:  «ζ) αίθουσα με ύδωρ για τον καθαρισμό και την απολύμανση του υλικού εξετάσεως (π.χ. δοχεία για δειγματοληψία, συμπιεστές, μαχαίρια και ψαλίδια), εφοδιασμένη:  - με επένδυση δαπέδου από αδιάβροχα και άσηπτα υλικά, η οποία να μπορεί να καθαρίζεται και να απολυμαίνεται εύκολα,  - με λείους τοίχους ύψους τουλάχιστον 2 m, με επένδυση ή βαφή ανοιχτού χρώματος η οποία επιδέχεται πλύσιμο.  Η διάταξη αυτή δεν εφαρμόζεται όταν χρησιμοποιούνται οι μέθοδοι που ορίζονται στα σημεία ΙΙ, ΙΙΙ, IV, V, VI του παραρτήματος Ι, εφόσον τα εργαστήρια είναι εφοδιασμένα με νεροχύτη με κατάλληλη αποχέτευση.»


Avis juridique important

|

31977L0159

Οδηγία 77/159/ΕΟΚ του Συμβουλίου της 14ης Φεβρουαρίου 1977 περί τροποποιήσεως της οδηγίας 76/625/ΕΟΚ «περί των στατιστικών ερευνών που πρέπει να πραγματοποιούνται από τα κράτη μέλη, με σκοπό τον καθορισμό της δυναμικότητος της παραγωγής των φυτειών ορισμένων ειδών οπωροφόρων δένδρων»

Επίσημη Εφημερίδα αριθ. L 048 της 19/02/1977 σ. 0031 - 0031 Φινλανδική ειδική έκδοση: Κεφάλαιο 3 τόμος 8 σ. 0120  Ελληνική ειδική έκδοση: Κεφάλαιο 03 τόμος 17 σ. 0147  Σουηδική ειδική έκδοση: Κεφάλαιο 3 τόμος 8 σ. 0120  Ισπανική ειδική έκδοση: Κεφάλαιο 03 τόμος 11 σ. 0237  Πορτογαλική ειδική έκδοση : Κεφάλαιο 03 τόμος 11 σ. 0237

ΟΔΗΓΙΑ ΤΟΥ ΣΥΜΒΟΥΛΙΟΥ της 14ης Φεβρουαρίου 1977 περί τροποποιήσεως της οδηγίας 76/625/ΕΟΚ,"περί των στατιστικών ερευνών που πρέπει να πραγματοποιούνται από τα Κράτη μέλη, με σκοπό τον καθορισμό της δυναμικότητος της παραγωγής των φυτειών ορισμένων  ειδών οπωροφόρων δένδρων"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 43,  την πρόταση της Επιτροπής,  τη γνώμη της Συνελεύσεως(1),  Εκτιμώντας:  ότι σύμφωνα με το άρθρο 8 της οδηγίας 76/625/ΕΟΚ του Συμβουλίου της 20ής Ιουλίου 1976 περί των στατιστικών ερευνών που πρέπει να πραγματοποιούνται από τα Κράτη μέλη, με σκοπό τον καθορισμό της δυναμικότητος της παραγωγής των φυτειών ορισμένων ειδών  οπωροφόρων δένδρων(2), η Επιτροπή πρέπει να παρουσιάσει στο Συμβούλιο εντός προθεσμίας ενός έτους από της ανακοινώσεως των αποτελεσμάτων μία έκθεση περί της πείρας που απεκτήθη κατά την πραγματοποίηση της πρώτης έρευνας, και να υποβάλει ομοίως εν  συνεχεία ετήσιες εκθέσεις σχετικές με τα θέματα των άρθρων 5 και 6- ότι είναι χρήσιμο, να διαβιβάζει, ομοίως, τις εκθέσεις αυτές στη Συνέλευση για πληροφόρηση- ότι είναι απαραίτητο, να τροποποιηθεί η οδηγία 76/625/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το κείμενο του άρθρου 8 εδάφιο πρώτο της οδηγίας 76/625/ΕΟΚ αντικαθίσταται με το ακόλουθο κείμενο:  "Η Επιτροπή υποβάλλει στη Συνέλευση και στο Συμβούλιο, εντός προθεσμίας ενός έτους από της ανακοινώσεως των αποτελεσμάτων υπό των Κρατών μελών, μία έκθεση περί της αποκτηθείσης πείρας κατά την πραγματοποίηση της πρώτης έρευνας στη διευρυνθείσα  Κοινότητα. Η Επιτροπή τους υποβάλλει ομοίως από της 1ης Ιανουαρίου 1977 ετήσιες εκθέσεις σχετικές με τα θέματα των άρθρων 5 και 6."  Άρθρο 2  Η παρούσα Οδηγία απευθύνεται στα Κράτη μέλη.  Έγινε στις Βρυξέλλες, στις 14 Φεβρουαρίου 1977.  Για το Συμβούλιο Ο Πρόεδρος J. SILKIN  (1) Γνώμη δοθείσα την 11.2.1977 (μη δημοσιευθείσα ακόμη στην Επίσημη Εφημερίδα).  (2) ΕΕ αριθ. Ν 218 της 11.8.1976, σ. 10.


Avis juridique important

|

31977L0389

Οδηγία 77/389/EOK του Συμβουλίου της 17ης Μαΐου 1977 περί προσεγγίσεως των νομοθεσιών των κρατών μελών που αφορούν στους μηχανισμούς ρυμουλκήσεως των οχημάτων με κινητήρα

Επίσημη Εφημερίδα αριθ. L 145 της 13/06/1977 σ. 0041 - 0042 Φινλανδική ειδική έκδοση: Κεφάλαιο 13 τόμος 7 σ. 0044  Ελληνική ειδική έκδοση: Κεφάλαιο 13 τόμος 6 σ. 0050  Σουηδική ειδική έκδοση: Κεφάλαιο 13 τόμος 7 σ. 0044  Ισπανική ειδική έκδοση: Κεφάλαιο 13 τόμος 7 σ. 0056  Πορτογαλική ειδική έκδοση : Κεφάλαιο 13 τόμος 7 σ. 0056

ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Μαΐου 1977 περί προσεγγίσεως των νομοθεσιών των Κρατών μελών που αφορούν στους μηχανισμούς ρυμουλκήσεως των οχημάτων με κινητήραΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές των εθνικών νομοθεσιών που πρέπει να πληρούν τα οχήματα με κινητήρα, αφορούν μεταξύ άλλων στους μηχανισμούς ρυμουλκήσεως- ότι οι προδιαγραφές αυτές διαφέρουν από το ένα Κράτος μέλος στο άλλο- ότι είναι ως εκ τούτου ανάγκη να υιοθετηθούν οι ίδιες προδιαγραφές από όλα τα Κράτη μέλη είτε συμπληρωματικά είτε σε αντικατάσταση των υφισταμένων ρυθμίσεων, ιδίως για να καταστεί  δυνατή η εφαρμογή για κάθε τύπο οχήματος, της διαδικασίας εγκρίσεως ΕΟΚ, που ρυθμίζεται από την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών όσον αφορά στην έγκριση των οχημάτων με κινητήρα  και των ρυμουλκουμένων τους(3)- ότι η προσέγγιση των εθνικών νομοθεσιών που αφορά στα οχήματα με κινητήρα περιλαμβάνει την αναγνώριση μεταξύ Κρατών μελών των διενεργηθέντων ελέγχων από κάθε ένα από αυτά με βάση τις κοινές προδιαγραφές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Ως όχημα κατά την έννοια της παρούσης οδηγίας νοείται κάθε όχημα με κινητήρα προοριζόμενο να κυκλοφορεί επί οδού με ή χωρίς αμάξωμα έχον τουλάχιστον τέσσερεις τροχούς και μεγίστη ταχύτητα εκ κατασκευής μεγαλύτερη των 25 km/h, εξαιρουμένων των  οχημάτων που μετακινούνται επί σιδηροτροχιών, των ελκυστήρων και των γεωργικών μηχανών, καθώς και των μηχανημάτων δημοσίων έργων.   Άρθρο 2  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος για λόγους που αφορούν στους μηχανισμούς ρυμουλκήσεως αν αυτοί πληρούν τις προδιαγραφές του παραρτήματος.   Άρθρο 3  Τα Κράτη μέλη δεν δύνανται να αρνηθούν ή να απαγορεύσουν την πώληση, την καταχώρηση στα μητρώα, τη θέση σε κυκλοφορία ή τη χρήση των οχημάτων για λόγους που αφορoύν στους μηχανισμούς ρυμουλκήσεως, αν αυτοί πληρούν τις προδιαγραφές του  παραρτήματος.   Άρθρο 4  Οι τροποποιήσεις που είναι αναγκαίες για την προσαρμογή στην τεχνική πρόοδο των διατάξεων του παραρτήματος εκδίδονται σύμφωνα προς την προβλεπόμενη στο άρθρο 13 της οδηγίας 70/156/ΕΟΚ διαδικασία.   Άρθρο 5  1. Τα Κράτη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της και ενημερώνουν αμέσως περί αυτού την Επιτροπή.  2. Τα Κράτη μέλη μεριμνούν για τη γνωστοποίηση στην Επιτροπή του κειμένου των βασικών διατάξεων εσωτερικού δικαίου, που θεσπίζουν στον τομέα που διέπεται από την παρούσα οδηγία.   Άρθρο 6  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 17 Μαΐου 1977.  Για το Συμβούλιο Ο Πρόεδρος J. SILKIN  (1) ΕΕ αριθ. Α 76 της 7.4.1975, σ. 37.  (2) ΕΕ αριθ. Α 248 της 29.10.1975, σ. 24.  (3) ΕΕ αριθ. Ν 42 της 23.2.1970, σ. 1.      ΠΑΡΑΡΤΗΜΑ   ΜΗΧΑΝΙΣΜΟΙ ΡΥΜΟΥΛΚΗΣΕΩΣ  1. Αριθμός 1.1. Κάθε όχημα πρέπει να είναι εφοδιασμένο στο εμπρόσθιο τμήμα του με ένα ειδικό μηχανισμό ρυμουλκήσεως που επιτρέπει την στερέωση ενός εξαρτήματος προσδέσεως, όπως μιας ράβδου ή ενός καλωδίου ρυμουλκήσεως.  1.2. Τα οχήματα της κατηγορία M1 - όπως καθορίζονται στο παράρτημα I της οδηγίας 70/156/ΕΟΚ, πλην εκείνων που δεν είναι κατάλληλα για την ρυμούλκηση ενός φορτίου, πρέπει να είναι επίσης εφοδιασμένα στο οπίσθιο τμήμα τους με ένα ειδικό μηχανισμό  ρυμουλκήσεως.  2. Αντοχή 2.1. Οι ειδικοί μηχανισμοί ρυμουλκήσεως που είναι στερεωμένοι επί του οχήματος πρέπει να δύνανται να ανθίστανται σε μία στατική δύναμη έλξεως και πιέσεως που είναι τουλάχιστον ίση προς το ήμισυ του ολικού ωφελίμου βάρους του οχήματος, μόνου και χωρίς  ρυμουλκούμενο βάρος, επί του οποίου έχουν τοποθετηθεί.


Avis juridique important

|

31993L0048

Οδηγία 93/48/ΕΟΚ της Επιτροπής της 23ης Ιουνίου 1993 περί του δελτίου επί των όρων τους οποίους πρέπει να πληρούν το πολλαπλασιαστικό υλικό οπωροφόρων φυτών και τα οπωροφόρα δένδρα που προορίζονται για την παραγωγή φρούτων, δυνάμει της οδηγίας 92/34/ΕΟΚ του Συμβουλίου

Επίσημη Εφημερίδα αριθ. L 250 της 07/10/1993 σ. 0001 - 0008 Φινλανδική ειδική έκδοση: Κεφάλαιο 3 τόμος 52 σ. 0231  Σουηδική ειδική έκδοση: Κεφάλαιο 3 τόμος 52 σ. 0231

ΟΔΗΓΙΑ 93/48/ΕΟΚ ΤΗΣ ΕΠΙΤΡΟΠΗΣ της 23ης Ιουνίου 1993 περί του δελτίου επί των όρων τους οποίους πρέπει να πληρούν το πολλαπλασιαστικό υλικό οπωροφόρων φυτών και τα οπωροφόρα δένδρα που προορίζονται για την παραγωγή φρούτων, δυνάμει της οδηγίας  92/34/ΕΟΚ του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 92/34/ΕΟΚ του Συμβουλίου της 28ης Απριλίου 1992 για την εμπορία του πολλαπλασιαστικού υλικού οπωροφόρων φυτών και των οπωροφόρων δένδρων που προορίζονται για την παραγωγή φρούτων(1) , και ιδίως το άρθρο 4,  Εκτιμώντας:  ότι, κατά την εφαρμογή των διατάξεων της παρούσας οδηγίας, ενδείκνυται να λαμβάνουνται υπόψη οι κύκλοι παραγωγής των διαφόρων υλικών- ότι, δυνάμει του άρθρου 11 σημείο i) της οδηγίας 92/34/ΕΟΚ, οι απαντήσεις σχετικά με το έγγραφο του προμηθευτή, το οποίο συνοδεύει το πολλαπλασιαστικό υλικό και τα οπωροφόρα δένδρα που χαρακτηρίζονται ως υλικό "CAC", καθορίζονται στο δελτίο που  καταρτίζεται βάσει του άρθρου 4- ότι ένα σύστημα πιστοποίησης για υλικό αυτού του είδους έχει αναπτυχθεί (τουλάχιστον για ορισμένα είδη) ή βρίσκεται στο στάδιο της ανάπτυξης σε διεθνές επίπεδο από τον Ευρωπαϊκό Οργανισμό Φυτοπροστασίας (ΕΟΦ)- ότι οι όροι που τίθενται με την παρούσα οδηγία πρέπει να θεωρούνται ως το ελάχιστο αποδεκτό πρότυπο σ' αυτό το στάδιο, λαμβανομένων υπόψη των τρεχουσών συνθηκών παραγωγής στην Κοινότητα- ότι οι όροι αυτοί πρόκειται να αναπτυχθούν και να βελτιωθούν  σταδιακά, ώστε να επιτευχθούν τελικώς υψηλά πρότυπα βελτιωμένης ποιότητας- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής για το Πολλαπλασιαστικό Υλικό Γενών και Ειδών Οπωροφόρων Δένδρων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1.  Η παρούσα οδηγία καθορίζει το δελτίο το οποίο αναφέρεται στο άρθρο 4 της οδηγίας 92/34/ΕΟΚ, και θέτει τις προδιαγραφές σχετικά με την επισήμανση και την σφράγιση όπως αναφέρεται στο άρθρο 11 της εν λόγω οδηγίας.  2.  Το δελτίο έχει εφαρμογή επί των υπό ανάπτυξη καλλιεργειών και επί του πολλαπλασιαστικού υλικού (συμπεριλαμβανομένων των έρριζων υποκειμένων) καθώς και επί των οπωροφόρων φυτών που προέρχονται από αυτά, όλων των γενών και ειδών που αναφέρονται στο  παράρτημα ΙΙ της οδηγίας 92/34/ΕΟΚ, και επί των έρριζων υποκειμένων άλλων γενών και ειδών που αναφέρονται στο άρθρο 4 παράγραφος 1 σημείο iii) της εν λόγω οδηγίας, ανεξαρτήτως του συστήματος πολλαπλασιασμού που εφαρμόσθηκε, και τα οποία στο εξής  καλούνται "το υλικό".  3.  Οι διατάξεις της παρούσας οδηγίας εφαρμόζονται σταδιακά, λαμβανομένων υπόψη των κύκλων παραγωγής του υλικού που αναφέρεται στην παράγραφο 2.   Άρθρο 2  1.  Το υλικό συμμορφώνεται, κατά περίπτωση, με τους συναφείς φυτοϋγειονομικούς όρους που ορίζονται στην οδηγία 77/93/ΕΟΚ του Συμβουλίου(2) .   Άρθρο 3  1.  Με την επιφύλαξη των διατάξεων του άρθρου 2 και σε περίπτωση υλικού CAC, το υλικό πρέπει, τουλάχιστον κατά τον οπτικό έλεγχο, να είναι ουσιαστικά απαλλαγμένο από επιβλαβείς οργανισμούς και ασθένειες που επηρεάζουν σημαντικά την ποιότητα,  από σημεία ή συμπτώματα αυτών, τα οποία μειώνουν τη χρησιμότητα του πολλαπλασιαστικού υλικού ή των οπωροφόρων φυτών, και ιδίως από τους οργανισμούς ή ασθένειες που απαριθμούνται στο παράρτημα σε σχέση με το συγκεκριμένο γένος ή είδος.  2.  Οποιοδήποτε υλικό παρουσιάζει κατά το στάδιο της ανάπτυξης εμφανή σημεία ή συμπτώματα των επιβλαβών οργανισμών ή ασθενειών που αναφέρονται στην παράγραφο 1, υποβάλλεται στην κατάλληλη θεραπεία αμέσως με την εμφάνισή τους ή κατά περίπτωση,  απομακρύνεται.  3.  Στην περίπτωση υλικού εσπεριδοειδών, πληρούνται επίσης οι ακόλουθοι όροι:  i) το υλικό εσπεριδοειδών, προέρχεται από υλικό το οποίο - έχει ελεγχθεί και διαπιστώθηκε ότι δεν παρουσιάζει συμπτώματα των ιών, όμοιων με ιούς οργανισμών ή ασθενειών που απαριθμούνται στο παράρτημα,  - έχει υποβληθεί σε ατομική δοκιμασία με χρήση καταλλήλων μεθόδων για την ανίχνευση των εν λόγω ιών, όμοιων με ιούς οργανισμών ή ασθενειών και διαπιστώθηκε ότι είναι απαλλαγμένο από αυτούς,  ii) το υλικό εσπεριδοειδών έχει ελεγχθεί και διαπιστώθηκε ότι είναι ουσιαστικά απαλλαγμένο από τους εν λόγω ιούς, όμοιους με ιούς οργανισμούς ή ασθένειες από την έναρξη της τελευταίας βλαστικής περιόδου και iii) στην περίπτωση εμβολιασμού, το υλικό εσπεριοδοειδών έχει εμβολιασθεί σε έρριζα υποκείμενα άλλα από εκείνα που προσβάλλονται από ιοειδή.   Άρθρο 4  1.  Το υλικό CAC έχει ταυτότητα και καθαρότητα όσον αφορά το γένος ή είδος και επίσης, με την επιφύλαξη του άρθρου 9 παράγραφος 1 δεύτερη πρόταση της οδηγίας 92/34/ΕΟΚ, έχει ταυτότητα και καθαρότητα όσον αφορά την ποικιλία.  2.  Στην περίπτωση γενικά γνωστών ποικιλιών που αναφέρονται στο άρθρο 9 παράγραφος 2 σημείο i) της οδηγίας 92/34/ΕΟΚ, ο προμηθευτής πρέπει να χρησιμοποιεί την επίσημη ονομασία της ποικιλίας.  3.  Στην περίπτωση ποικιλιών, οι οποίες ήδη αποτέλεσαν αντικείμενο αίτησης προστασίας των νέων φυτικών ποικιλιών ή επίσημης καταχώρησης, όπως αναφέρεται στο άρθρο 9 παράγραφος 2 σημείο i) της οδηγίας 92/34/ΕΟΚ, τα στοιχεία των φυτικών ποικιλιών ή το  προτεινόμενο όνομα πρέπει να χρησιμοποιούνται έως ότου χορηγηθεί η έγκριση.  4.  Στην περίπτωση ποικιλιών εγγεγραμμένων σε καταλόγους που τηρούν οι προμηθευτές σύμφωνα με το άρθρο 9 παράγραφος 2 σημείο ii) της οδηγίας 92/34/ΕΟΚ, η απαίτηση της παραγράφου 1 όσον αφορά την ποικιλία βασίζεται στις λεπτομερείς περιγραφές των  καταλόγων που τηρούν οι προμηθευτές.   Άρθρο 5  Το υλικό CAC πρέπει να είναι ουσιαστικά απαλλαγμένο από ελαττώματα, τα οποία ενδέχεται να υποβαθμίσουν την ποιότητά του ως πολλαπλασιαστικού υλικού ή ως οπωροφόρου δένδρου.   Άρθρο 6  Στην περίπτωση μητρικού, βασικού και πιστοποιημένου υλικού, οι απαιτήσεις του άρθρου 3, του άρθρου 4 παράγραφος 1 και του άρθρου 5 εφαρμόζονται εφόσον τα συστήματα πιστοποίησης που αναφέρονται στο άρθρο 7 δεν επιβάλλουν αυστηρότερους όρους.   Άρθρο 7  Έως ότου θεσπιστεί κοινοτικό σύστημα πιστοποίησης, το μητρικό, βασικό και πιστοποιημένο υλικό πρέπει να πληροί τους όρους για κάθε αντίστοιχη κατηγορία όπως αυτοί ορίζονται στα εθνικά συστήματα πιστοποίησης, εφόσον τα εν λόγω συστήματα  συμφωνούν, στο μέτρο του δυνατού, με τα υπάρχοντα διεθνή συστήματα πιστοποίησης.   Άρθρο 8  1.  Το έγγραφο του προμηθευτή που αφορά υλικό CAC και αναφέρεται στο άρθρο 11 σημείο i) της οδηγίας 92/34/ΕΟΚ είναι από κατάλληλο υλικό, το οποίο δεν έχει χρησιμοποιηθεί προηγουμένως και εκτυπώνεται σε τουλάχιστον μία από τις επίσημες γλώσσες  της Κοινότητας. Περιλαμβάνει τα ακόλουθα στοιχεία:  i) ένδειξη "ποιότητα ΕΟΚ" ii) ένδειξη του του κοινοτικού του κράτους μέλους iii) ένδειξη της αρμόδιας επίσημης υπηρεσίας ή του διακριτικού κωδικού της iv) αριθμό μητρώου v) όνομα του προμηθευτή vi) ατομικό αριθμό σειράς, εβδομάδας ή παρτίδας vii) ημερομηνία έκδοσης του εγγράφου προμηθευτή viii) βοτανική ονομασία ix) ονομασία της ποικιλίας- στην περίπτωση έρριζων υποκειμένων, ονομασία της ποικιλίας ή περιγραφή της x) ποσότητα xi) κατηγορία xii) στην περίπτωση εισαγωγών από τρίτες χώρες δυνάμει του άρθρου 16 παράγραφος 2 της οδηγίας 92/34/ΕΟΚ, το όνομα της χώρας συγκομιδής.  2.  Στην περίπτωση που το υλικό συνοδεύεται από φυτοϋγειονομικό διαβατήριο σύμφωνα με την οδηγία 92/105/ΕΟΚ της Επιτροπής(3) , το διαβατήριο μπορεί, εάν το επιθυμεί ο προμηθευτής, να συνιστά το έγγραφο του προμηθευτή που αναφέρεται στην παράγραφο 1.  Εντούτοις, πρέπει να υπάρχει η ένδειξη "ποιότητα ΕΟΚ" και ένδειξη της αρμόδιας επίσημης υπηρεσίας βάσει της οδηγίας 92/34/ΕΟΚ καθώς και αναφορά της ονομασίας της ποικιλίας ή του έρριζου υποκειμένου και της κατηγορίας. Στην περίπτωση εισαγωγών από τρίτες  χώρες βάσει του άρθρου 16 παράγραφος 2 της οδηγίας 92/34/ΕΟΚ, πρέπει επίσης να αναφέρεται το όνομα της χώρας συγκομιδής. Τα στοιχεία αυτά μπορούν να βρίσκονται στο ίδιο έγγραφο με το διαβατήριο, αλλά σαφώς διαχωρισμένα.   Άρθρο 9  1.  Οι όροι σχετικά με την επισήμανση και την σφράγιση του υλικού που έχει χαρακτηρισθεί ως μητρικό, βασικό ή πιστοποιημένο, όπως αναφέρεται στο άρθρο 11 σημείο ii) της οδηγίας 92/34/ΕΟΚ, είναι εκείνοι που καθορίζονται στα εθνικά συστήματα  πιστοποίησης που αναφέρονται στο άρθρο 7 της παρούσας οδηγίας.  2.  Τα κράτη μέλη διασφαλίζουν ότι εφόσον η επίσημη ετικέτα δεν περιλαμβάνει όλα τα στοιχεία που ορίζονται στο άρθρο 8 παράγραφος 1, με εξαίρεση τα σημεία iv), v) και vii), τα στοιχεία αυτά προστίθενται. Επιπλέον, πρέπει να αναφέρεται άν το υλικό είναι  "απαλλαγμένο ιών" ή "ελεγμένο ως προς την παρουσία ιών".   Άρθρο 10  1.  Τα κράτη μέλη θέτουν σε ισχύ τις αναγκαίες νομοθετικές κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο στις 31 Δεκεμβρίου 1993. Πληροφορούν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.  2.  Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.   Άρθρο 11  Η παρούσα οδηγία απευθύνεται στα κράτη μέλη.  Βρυξέλλες, 23 Ιουνίου 1993.  Για την Επιτροπή Rene STEICHEN Μέλος της Επιτροπής    (1) ΕΕ αριθ. L 157 της 10. 6. 1992, σ. 10.  (2) ΕΕ αριθ. L 26 της 31. 1. 1977, σ. 20.  (3) ΕΕ αριθ. L 4 της 8. 1. 1993, σ. 22.      ΠΑΡΑΡΤΗΜΑ    /* ΠΙΝΑΚΕΣ: δείτε Ε.Ε. */


Avis juridique important

|

31983L0131

Οδηγία 83/131/ΕΟΚ της Επιτροπής της 14ης Μαρτίου 1983 για τροποποίηση του παραρτήματος της οδηγίας 79/117/ΕΟΚ του Συμβουλίου περί απαγόρευσης της θέσης σε κυκλοφορία και της χρησιμοποίησης φυτοφαρμακευτικών προϊόντων που περιέχουν ορισμένες δραστικές ουσίες

Επίσημη Εφημερίδα αριθ. L 091 της 09/04/1983 σ. 0035 - 0035 Φινλανδική ειδική έκδοση: Κεφάλαιο 3 τόμος 16 σ. 0071  Ισπανική ειδική έκδοση: Κεφάλαιο 03 τόμος 27 σ. 0129  Σουηδική ειδική έκδοση: Κεφάλαιο 3 τόμος 16 σ. 0071  Πορτογαλική ειδική έκδοση : Κεφάλαιο 03 τόμος 27 σ. 0129

***** ΟΔΗΓΙΑ ΤΗΣ ΕΠΙΤΡΟΠΗΣ  της 14ης Μαρτίου 1983  για τροποποίηση του παραρτήματος της οδηγίας 79/117/ΕΟΚ του Συμβουλίου περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών προϊόντων που περιέχουν ορισμένες δραστικές ουσίες  (83/131/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 79/117/ΕΟΚ του Συμβουλίου της 21ης Δεκεμβρίου 1978 περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών προϊόντων που περιέχουν ορισμένες δραστικές ουσίες (1), και ιδίως το άρθρο 6,  Εκτιμώντας:  ότι η εξέλιξη επιστημονικών και τεχνικών γνώσεων καθιστούν απαραίτητες ορισμένες τροποποιήσεις στο παράρτημα της οδγηίας·  ότι κρίνεται σκόπιμο να καταργηθούν ορισμένες προσωρινές παρεκκλίσεις από τις απαγορεύσεις που καθορίζει η οδηγία 79/117/ΕΟΚ, δεδομένου ότι υπάρχουν σήμερα λιγότερο επιβλαβείς μέθοδοι προστασίας·  ότι όλα τα Κράτη μέλη έχουν ενημερώσει την Επιτροπή ότι δεν έχουν ή δεν έχουν πλέον την πρόθεση να κάνουν χρήση των παρεκκλίσεων αυτών·  ότι κρίνεται σκόπιμο να προστεθούν στον κατάλογο των απαγορευμένων δραστικών ουσιών οι έμμονες οργανοχλωρικές ενώσεις Camphechlor, επειδή η χρήση τους ενδέχεται να έχει βλαβερές συνέπειες για την ανθρώπινη υγεία και για την υγεία των ζώων, καθώς και υπερβολικά δυσμενείς συνέπειες για το περιβάλλον· ότι η Επιτροπή έχει συμβουλευτεί την Επιστημονική Επιτροπή Εντομοκτόνων σχετικά με τις ενώσεις αυτές·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα της οδηγίας 79/117/ΕΟΚ τροποποιείται ως εξής:  1. Στο μέρος Α «Ενώσεις υδραργύρου»:  α) στο σημείο 4 «Ένωση Alkyl-mercure», το κείμενο του στοιχείου α) αντικαθίσταται από τη φράση «αγωγή με εμβάπτιση φυτών πατάτας»·  β) στο σημείο 5 «Ενώσεις Alkoxyalkyl- και Aryl-mercure»:  αα) το στοιχείο α) διαγράφεται,  ββ) τα στοιχεία β), γ) και δ) γίνονται αντίστοιχα α), β) και γ).  2. Στο μέρος Β «Έμμονες οργανοχλωρικές ενώσεις»:  α) στο σημείο 1 «Aldrin», το κείμενο του στοιχείου α) αντικαθίσταται από τη φράση «αγωγή εδαφών κατά του Otiorrhynchus στα φυτώρια και στις καλλιέργειες διακοσμητικών φυτών»·  β) στο σημείο 4 «DDT», τα στοιχεία α), β) γ) και ε) διαγράφονται·  γ) στο σημείο 7 «Heptachlore», διαγράφεται το κείμενο της δεύτερης στήλης·  δ) στην πρώτη στήλη μετά το σημείο 8, προστίθεται το εξής σημείο:  «9. Camphechlor».  Άρθρο 2  Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθούν με την παρούσα οδηγία, το αργότερο την 1η Οκτωβρίου 1984. Πληροφορούν αμέσως σχετικά την Επιτροπή.  Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 14 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 33 της 8. 2. 1979, σ. 36.


Avis juridique important

|

31985L0073

Οδηγία 85/73/ΕΟΚ του Συμβουλίου της 29ης Ιανουαρίου 1985 για τη χρηματοδότηση των υγειονομικών επιθεωρήσεων και ελέγχων των νωπών κρεάτων και των κρεάτων πουλερικών

Επίσημη Εφημερίδα αριθ. L 032 της 05/02/1985 σ. 0014 - 0015 Φινλανδική ειδική έκδοση: Κεφάλαιο 3 τόμος 18 σ. 0104  Ισπανική ειδική έκδοση: Κεφάλαιο 03 τόμος 33 σ. 0152  Σουηδική ειδική έκδοση: Κεφάλαιο 3 τόμος 18 σ. 0104  Πορτογαλική ειδική έκδοση : Κεφάλαιο 03 τόμος 33 σ. 0152

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 29ης Ιανουαρίου 1985  για τη χρηματοδότηση των υγειονομικών επιθεωρήσεων και ελέγχων των νωπών κρεάτων και των κρεάτων πουλερικών  (85/73/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, για να καταστούν ιδίως ομοιόμορφες οι υγειονομικές εγγυήσεις που παρέχονται στον καταναλωτή, η οδηγία 64/433/ΕΟΚ (4), όπως τροποποιήθηκε τελευταία από την οδηγία 83/90/ΕΟΚ (5), προέβλεψε, για τα νωπά κρέατα που μπορούν να αποτελέσουν το αντικείμενο ενδοκοινοτικών συναλλαγών, την εφαρμογή υγειονομικών επιθεωρήσεων και ελέγχων·  ότι η οδηγία 72/462/ΕΟΚ (6), όπως τροποποιήθηκε τελευταία από την οδηγία 83/91/ΕΟΚ (7), προβλέπει ότι, προκειμένου να προστατευθεί η υγεία των ανθρώπων και των ζώων εντός της Κοινότητας, πρέπει να διενεργούνται από τις αρμόδιες αρχές των κρατών μελών υγειονομικοί έλεγχοι κατά την εισαγωγή νωπών κρεάτων και από τους πραγματογνώμονες κτηνίατρους των κρατών μελών και της Επιτροπής έλεγχοι στις τρίτες χώρες εξαγωγής·  ότι η οδηγία 64/433/ΕΟΚ αφορά μόνο τα νωπά κρέατα που μπορούν να αποτελέσουν αντικείμενο ενδοκοινοτικών συναλλαγών· ότι, πάντως, οι αρχές των κρατών μελών έχουν θέσει σε εφαρμογή εθνικά καθεστώτα ελέγχου των νωπών κρεάτων που προορίζονται αποκλειστικά για την εθνική αγορά·  ότι η οδηγία 71/118/ΕΟΚ (8), όπως τροποποιήθηκε τελευταία από την οδηγία 84/642/ΕΟΚ (9), προέβλεψε την εφαρμογή υγειονομικών επιθεωρήσεων και ελέγχων για τα νωπά κρέατα πουλερικών·  ότι κατά τις επιθεωρήσεις και τους ελέγχους εισπράττονται τέλη, των οποίων η χρηματοδότηση εξασφαλίζεται προς το παρόν με διαφορετικό τρόπο στα κράτη μέλη· ότι η διαφορά αυτή είναι ικανή να επηρεάσει τους όρους ανταγωνισμού μεταξύ των παραγωγών που καλύπτονται κατά το μεγαλύτερο μέρος από την κοινή οργάνωση της αγοράς·  ότι, για να αντιμετωπιστεί η κατάσταση αυτή, πρέπει να προβλεφθούν εναρμονισμένοι κανόνες χρηματοδότησης αυτών των επιθεωρήσεων και ελέγχων·  ότι, λόγω των εθνικών διατάξεων και διοικητικών διαδικασιών διαχείρισης και χρηματοδότησης, πρέπει να προβλεφθεί συμπληρωματική προθεσμία δύο ετών, για να επιτραπεί στην Ελληνική Δημοκρατία να εφαρμόσει τον αναγκαίο μηχανισμό για την είσπραξη του τέλους επιθεωρήσεων και ελέγχων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Τα κράτη μέλη μεριμνούν ώστε από 1ης Ιανουαρίου 1986:  - να εισπράττεται, κατά τη σφαγή των ζώων που αναφέρονται στην παράγραφο 2, τέλος για τα έξοδα που προκύπτουν από επιθεωρήσεις και υγειονομικούς ελέγχους· η παροχή των υπηρεσιών αυτών πρέπει να είναι τουλάχιστον ανάλογη προς το εισπραττόμενο τέλος,  - να εισπράττεται τέλος για τα εισαγόμενα κρέατα προέλευσης τρίτων χωρών στα οποία αναφέρονται οι ανωτέρω οδηγίες προκειμένου, αφενός, να εξασφαλίζεται η ίση μεταχείριση που προβλέπεται στο άρθρο 15 της οδηγίας 71/118/ΕΟΚ και, αφετέρου, να καλύπτονται τα έξοδα που προβλέπονται από την οδηγία 72/462/ΕΟΚ,  - να απαγορεύεται κάθε άμεση ή έμμεση επιστροφή των τελών.  2. Για τους σκοπούς της παρούσας οδηγίας, ως «ζώα» νοούνται τα κατοικίδια ζώα που ανήκουν στα εξής είδη: βοοειδή (συμπεριλαμβανομένων των βουβάλων), χοιροειδή, προβατοειδή και αιγοειδή, κατοικίδια μόνοπλα, καθώς και όρνιθες, γαλοπούλες, μελεαγρίδες, πάπιες και χήνες.  Άρθρο 2  1. Το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, εγκρίνει, πριν από την 1η Ιανουαρίου 1986, το ή τα κατ' αποκοπή επίπεδα τελών που αναφέρονται στην παράγραφο 1 πρώτη και δεύτερη περίπτωση του άρθρου 1, καθώς και τις λεπτομέρειες και τις αρχές εφαρμογής της παρούσας οδηγίας καθώς και τις εξαιρετικές περιπτώσεις.  Πάντως, ο καθορισμός του επιπέδου των τελών που εισπράττονται για κρέατα λαμβανόμενα σε μη εγκεκριμένα σφαγεία, κατ' εφαρμογή της οδηγίας 64/433/ΕΟΚ, θα πραγματοποιηθεί σε συνάρτηση με τον εκ μέρους του Συμβουλίου καθορισμό, πριν από την ημερομηνία αυτή, των κανόνων επιθεώρησης αυτών των κρεάτων.  2. Τα κράτη μέλη εξουσιοδοτούνται να εισπράττουν ποσά μεγαλύτερα από τα επίπεδα που ορίζονται στην παράγραφο 1, υπό την επιφύλαξη ότι το σύνολο των τελών που εισπράττονται από ένα κράτος μέλος είναι κατώτερο ή ίσο προς το κόστος των εξόδων επιθεώρησης.  Άρθρο 3  Η Επιτροπή θα υποβάλει, πριν από την 1η Ιανουαρίου 1990, έκθεση σχετικά με την κτηθείσα πείρα, συνοδευόμενη από προτάσεις για ενδεχόμενες τροποποιήσεις των προαναφερόμενων άρθρων.  Άρθρο 4  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες προκειμένου να συμμορφωθούν προς την παρούσα οδηγία το αργότερο έως την 1η Ιανουαρίου 1986. Ενημερώνουν αμέσως σχετικά την Επιτροπή.  Ωστόσο, η Ελληνική Δημοκρατία διαθέτει συμπληρωματική προθεσμία δύο ετών για να συμμορφωθεί προς την παρούσα οδηγία.  Άρθρο 5  Η παρούσα οδηγία απευθύνεται στα κράτη μέλη.  Βρυξέλλες, 29 Ιανουαρίου 1985.  Για το Συμβούλιο  Ο Πρόεδρος  G. ANDREOTTI  (1) ΕΕ αριθ. C 168 της 28. 6. 1984, σ. 4, ΕΕ αριθ. C 97 της 29. 4. 1981, σ. 12 και ΕΕ αριθ. C 162 της 22. 6. 1984, σ. 10.  (2) ΕΕ αριθ. C 87 της 5. 4. 1982, σ. 116, και γνώμη που διατυπώθηκε στις 17 Ιανουαρίου 1985 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. C 307 της 19. 11. 1984, σ. 1 και γνώμη που διατυπώθηκε στις 12 Δεκεμβρίου 1985 (δεν έχει ακόμη δημοσιευθεί στην Επίσημη Εφημερίδα).  (4) ΕΕ αριθ. 121 της 29. 7. 1964, σ. 2012/64.  (5) ΕΕ αριθ. L 59 της 5. 3. 1983, σ. 10.  (6) ΕΕ αριθ. L 302 της 31. 12. 1972, σ. 28.  (7) ΕΕ αριθ. L 59 της 5. 3. 1983, σ. 34.  (8) ΕΕ αριθ. L 55 της 8. 3. 1971, σ. 23.  (9) ΕΕ αριθ. L 339 της 27. 12. 1984, σ. 26.


Avis juridique important

|

31980L0051

Οδηγία 80/51/ΕΟΚ του Συμβουλίου της 20ής Δεκεμβρίου 1979 περί περιορισμού του θορύβου που προκαλείται από υποηχητικά αεροσκάφη

Επίσημη Εφημερίδα αριθ. L 018 της 24/01/1980 σ. 0026 - 0028 Ελληνική ειδική έκδοση: Κεφάλαιο 15 τόμος 1 σ. 0237  Ισπανική ειδική έκδοση: Κεφάλαιο 07 τόμος 2 σ. 0206  Πορτογαλική ειδική έκδοση : Κεφάλαιο 07 τόμος 2 σ. 0206  Φινλανδική ειδική έκδοση: Κεφάλαιο 7 τόμος 2 σ. 0121  Σουηδική ειδική έκδοση: Κεφάλαιο 7 τόμος 2 σ. 0121

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1979 περί περιορισμού του θορύβου που προκαλείται από υποηχητικά αεροσκάφηΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 84 παράγραφος 2,  το σχέδιο οδηγίας που υποβλήθηκε από την Επιτροπή,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι το πρόγραμμα δράσεως των Ευρωπαϊκών Κοινοτήτων στον τομέα του περιβάλλοντος(3) φανερώνει τη σημασία του προβλήματος των ηχητικών ενοχλήσεων και κυρίως την ανάγκη ενεργείας κατά του θορύβου που οφείλεται στην εναέρια κυκλοφορία- ότι το πρόγραμμα προτεραιοτήτων του Συμβουλίου για τη μελέτη θεμάτων αεροπορικής μεταφοράς αναφέρει τις εκπομπές αεροσκαφών, συμπεριλαμβανομένων των ηχητικών εκπομπών- ότι ο θόρυβος των αεροπλάνων πρέπει να μειωθεί λαμβάνοντας υπόψη την προστασία του περιβάλλοντος, τις τεχνικές δυνατότητες και τις οικονομικές συνέπειες- ότι, για τη μείωση αυτής της οχλήσεως, κατάλληλο μέσο είναι ο καθορισμός από τη Διεθνή Οργάνωση Πολιτικής Αεροπορίας ενός ορίου των ηχητικών εκπομπών στην πηγή που να βασίζεται σε ειδικά πρότυπα επί του θέματος,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Κάθε Κράτος Μέλος εγγυάται ότι κάθε πολιτικό αεροσκάφος που εμπίπτει σε μια από τις κατηγορίες που αναφέρονται στο παράρτημα 16 της συμβάσεως περί διεθνούς πολιτικής αεροπορίας, τρίτη έκδοση (Ιούλιος 1978), και είναι νηολογημένο στην επικράτειά  του, δεν επιτρέπεται να χρησιμοποιείται σ' αυτό εκτός εάν του έχει παραχωρηθεί πιστοποιητικό θορύβου βάσει ικανοποιητικών αποδείξεων, σύμφωνα προς τις οποίες το αεροσκάφος ανταποκρίνεται σε προδιαγραφές τουλάχιστον εφάμιλλες προς τα εφαρμοζόμενα πρότυπα  που καθορίζονται στο δεύτερο μέρος, κεφάλαια 2, 3, 5, ή 6 του παραρτήματος αυτού.   Άρθρο 2  1. Τα δικαιολογητικά του πιστοποιητικού θορύβου υπό την έννοια των άρθρων 1, 3, 4 και 5 δύνανται να λάβουν τη μορφή ενός χωριστού πιστοποιητικού θορύβου ή μιας κατάλληλης δηλώσεως η οποία περιέχεται σ' ένα άλλο έγγραφο εγκεκριμένο από το κράτος  νηολογήσεως και για το οποίο έγγραφο το κράτος απαιτεί να συνοδεύει το αεροσκάφος. Αυτά τα έγγραφα περιέχουν τουλάχιστον τις παρακάτω πληροφορίες:  α) κράτος νηολογήσεως και αριθμό νηολογήσεως του αεροσκάφους- β) αριθμό σειράς του κατασκευαστού- γ) καθορισμό του τύπου και του μοντέλου του κατασκευαστού- δ) μνεία κάθε συμπληρωματικής τροποποιήσεως, η οποία έγινε με σκοπό την τήρηση των προτύπων που εφαρμόζονται στο πιστοποιητικό θορύβου- ε) μέγιστα βάρη στα οποία εξακριβώθηκε ότι τα πρότυπα που εφαρμόζονται στο πιστοποιητικό θορύβου ετηρήθησαν- στ) στην περίπτωση αεροπλάνων, για τα οποία η αίτηση του πιστοποιητικού υποβάλλεται από την 6η Οκτωβρίου 1977 και μετά: στάθμη (-ες) θορύβου και συντελεστές τους πιθανότητος 90% στο σημείο α) αναφοράς για τα οποία εξακριβώθηκε ότι τα πρότυπα που  εφαρμόζονται στο πιστοποιητικό θορύβου ετηρήθησαν.  2. Τα Κράτη Μέλη αναγνωρίζουν την ισχύ των εγγράφων που αναφέρονται στην παράγραφο 1 και που εκδίδονται από τις αρχές πιστοποιήσεως του κράτους νηολογήσεως όταν αυτό είναι επίσης Κράτος Μέλος.   Άρθρο 3  1. Τα Κράτη Μέλη εγγυώνται ότι κάθε πολιτικό ελικοφόρο αεροπλάνο, του οποίου το μέγιστο βάρος που αναφέρεται στο πιστοποιητικό πλοημότητος δεν υπερβαίνει τα 5 700 κιλά και κάθε πολιτικό υποηχητικό αεριωθούμενο, εάν δεν εμπίπτουν στις κατηγορίες  που αναφέρονται στο παράρτημα 16 της συμβάσεως περί διεθνούς πολιτικής αεροπορίας, τρίτη έκδοση (Ιούλιος 1978) που χρησιμοποιούν αεροδρόμια, τα οποία ευρίσκονται σ' ένα Κράτος Μέλος, έχουν πιστοποιηθεί σύμφωνα με προδιαγραφές τουλάχιστον εφάμιλλες προς  τα εφαρμοζόμενα πρότυπα που καθορίζονται στο δεύτερο μέρος, κεφάλαιο 2 ή 6 του παραρτήματος αυτού, όταν αυτά τα αεροπλάνα έχουν νηολογηθεί για πρώτη φορά στην επικράτειά τους.  2. Η παράγραφος 1 εφαρμόζεται από τις ακόλουθες ημερομηνίες:  - ελικοφόρα αεροπλάνα: το αργότερο έξι μήνες από της κοινοποιήσεως της παρούσας οδηγίας,  - υποηχητικά αεριωθούμενα: το αργότερο ένα μήνα από της κοινοποιήσεως της παρούσας οδηγίας.  3. Τα Κράτη Μέλη δύνανται, κατά παρέκκλιση από την παράγραφο 1, να αποφασίζουν να δέχονται την εγγραφή στα νηολόγια των ελικοφόρων αεροπλάνων που αναφέρονται στην παράγραφο 1 προερχόμενα από ένα άλλο κράτος μετά την ημερομηνία που αναφέρεται στην  παράγραφο 2, εάν εγγυώνται ότι αυτά τα αεροπλάνα δεν θα χρησιμοποιηθούν παρά μόνο στην επικράτειά τους ή σ'αυτή των συναινούντων κρατών.   Άρθρο 4  1. Εξαιρούνται από τις διατάξεις που αναφέρονται στο άρθρο 3:  i) αεροσκάφη που δεν ανταποκρίνονται στα εφαρμοζόμενα πρότυπα του πιστοποιητικού θορύβου, όταν δύνανται να είναι εξοπλισμένα κατά τρόπον ώστε να ανταποκρίνονται σ' αυτά τα πρότυπα, υπό την επιφύλαξη:  α) ότι υπάρχουν εξαρτήματα μετατροπής για τον τύπο του αεροσκάφους για το οποίο γίνεται λόγος- β) ότι τα αεροσκάφη που είναι εξοπλισμένα με τέτοια εξαρτήματα δύνανται να ανταποκρίνονται στα πρότυπα που προβλέπονται για το πιστοποιητικό θορύβου- γ) ότι αυτά τα εξαρτήματα είναι πράγματι διαθέσιμα- δ) ότι ο εκμεταλλευτής έχει παραγγείλει αυτά τα εξαρτήματα- ο κατάλληλος εξοπλισμός πρέπει να τοποθετηθεί μέσα σε προθεσμία που να μην υπερβαίνει τα δύο έτη από την ημερομηνία νηολογήσεως- ii) αεροσκάφη που χρησιμοποιήθηκαν πριν από την 1η Ιουλίου 1979 από τους εκμεταλλευτές ενός Κράτους Μέλους βάσει ενός συμβολαίου μίσθωση-πώληση ή πίστωση-μίσθωση που συνήφθη το αργότερο αυτή την ημερομηνία και που γι'αυτό το λόγο, είχαν νηολογηθεί σ'ένα  κράτος άλλο από εκείνο όπου χρησιμοποιήθηκαν.  2. Τα Κράτη Μέλη δύνανται να εξαιρούν από τις διατάξεις του άρθρου 3 τα αεροσκάφη που δεν ανταποκρίνονται στα πρότυπα που εφαρμόζονται για το πιστοποιητικό θορύβου στις ακόλουθες περιπτώσεις:  α) αεροσκάφη τα οποία αντικαθιστούν αντίστοιχο αριθμό αεροσκαφών, τα οποία κατεστράφησαν λόγω ατυχήματος και τα οποία δεν είναι δυνατόν να αντικατασταθούν από παρεμφερές στην αγορά αεροσκάφος εφοδιασμένο με πιστοποιητικό θορύβου, υπό τον όρο ότι η  νηολόγηση του αεροσκάφους αντικαταστάσεως να έχει γίνει μέσα στο χρόνο που ακολουθεί την καταστροφή περί της οποίας έγινε λόγος- β) αεροσκάφη ιστορικού ενδιαφέροντος- γ) αεροσκάφη για τα οποία ο εκμεταλλευτής αποδεικνύει ότι εάν αυτά δεν είναι δυνατόν να χρησιμοποιηθούν, η επιδίωξη των δραστηριοτήτων του θα επηρεαζόταν δυσμενώς και παράλογα, υπό τον όρο πάντοτε ότι σε όμοιες περιπτώσεις αυτά τα αεροσκάφη έχουν  διαγραφεί από τον κατάλογο το αργότερο την 31η Δεκεμβρίου 1984.  Εν τούτοις ένα Κράτος Μέλος δύναται να απαιτήσει όπως αεροσκάφος που αποτελεί αντικείμενο παρεκκλίσεως βάσει των στοιχείων β) και γ) της παρούσας παραγράφου είναι σύμφωνο προς τις διατάξεις του άρθρου 3, οσάκις χρησιμοποιεί αεροδρόμια που ευρίσκονται σ'  αυτό το Κράτος Μέλος. Τα Κράτη Μέλη, που απαιτούν τέτοια αεροσκάφη να είναι σύμφωνα με τις διατάξεις του άρθρου 3, οφείλουν να ενημερώσουν τα άλλα Κράτη Μέλη, καθώς και την Επιτροπή.   Άρθρο 5  1. Με την επιφύλαξη των διατάξεων του άρθρου 1, κάθε Κράτος Μέλος εγγυάται ότι μετά την 31η Δεκεμβρίου 1986 πολιτικά υποηχητικά αεριωθούμενα νηολογημένα στην επικράτειά του και των οποίων το μέγιστο βάρος που αναφέρεται στο πιστοποιητικό  πλοημότητος υπερβαίνει τους 20 τόννους δύνανται να χρησιμοποιούνται μόνον εάν έχει παραχωρήσει πιστοποιητικό θορύβου με βάση ικανοποιητικές αποδείξεις, σύμφωνα με τις οποίες το αεροπλάνο ανταποκρίνεται σε προδιαγραφές τουλάχιστον εφάμιλλες προς τα  πρότυπα που αναφέρονται στο δεύτερο μέρος, κεφάλαιο 2 του παραρτήματος 16 της συμβάσεως περί της διεθνούς πολιτικής αεροπορίας, τρίτη έκδοση (Ιούλιος 1978).  2. Οι αρμόδιες αρχές των Κρατών Μελών δύνανται να επιτρέπουν προσωρινές παρεκκλίσεις από τις διατάξεις της παραγράφου 1, όταν ο εκμεταλλευτής αναλαμβάνει να αντικαταστήσει, το αργότερο την 31η Δεκεμβρίου 1988, τα αεροπλάνα για τα οποία πρόκειται με άλλα  αεροπλάνα διαθέσιμα στην αγορά και που ανταποκρίνονται σε προδιαγραφές τουλάχιστον εφάμιλλες προς τα ακουστικά πρότυπα που αναφέρονται στο δεύτερο μέρος κεφάλαιο 3 του παραρτήματος 16 της συμβάσεως περί διεθνούς πολιτικής αεροπορίας, τρίτη έκδοση  (Ιούλιος 1978).   Άρθρο 6  Σε εξαιρετικές εξειδικευμένες περιπτώσεις, τα Κράτη Μέλη δύνανται να επιτρέπουν την προσωρινή χρησιμοποίηση στην επικράτειά τους αεροσκαφών που δεν είναι δυνατόν να έχουν τεθεί σε υπηρεσία με βάση άλλες διατάξεις της παρούσας οδηγίας.   Άρθρο 7  Τα Κράτη Μέλη καταβάλλουν κάθε προσπάθεια για τη λήψη των απαραίτητων μέτρων, με σκοπό να εγγυηθούν ότι τα αεροσκάφη που δεν έχουν νηολογηθεί σ' ένα Κράτος Μέλος, αλλά που χρησιμοποιούν αεροδρόμια που ευρίσκονται στην επικράτειά τους,  ανταποκρίνονται σε προδιαγραφές τουλάχιστον το ίδιο αυστηρές με αυτές προς τις οποίες οφείλουν να ανταποκρίνονται τα αεροσκάφη των Κρατών Μελών που υπόκεινται στις διατάξεις των άρθρων 1 ως 6.   Άρθρο 8  1. Με την επιφύλαξη των διατάξεων του άρθρου 3 παράγραφος 1, τα Κράτη Μέλη θέτουν σε ισχύ, το αργότερο έξι μήνες μετά την κοινοποίηση της παρούσας οδηγίας, τις απαραίτητες διατάξεις για να ανταποκριθούν σ' αυτή και πληροφορούν αμέσως την  Επιτροπή.  2. Τα Κράτη Μέλη φροντίζουν να ανακοινώνουν στην Επιτροπή το κείμενο των κυρίων διατάξεων του εσωτερικού δικαίου που υιοθετούν στον τομέα που ρυθμίζεται από αυτή την οδηγία.   Άρθρο 9  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 20 Δεκεμβρίου 1979.  Για το Συμβούλιο Ο Πρόεδρος J. TUNNEN  (1) ΕΕ αριθ. Α 178 της 2.8.1976, σ. 61.  (2) ΕΕ αριθ. Α 299 της 18.12.1976, σ. 16.  (3) ΕΕ αριθ. Α 112 της 20.11.1973, σ.1.